
Predgovor 


Ideja za ovu knjigu rodila se ponajprije zato sto u Hrvatskoj do sada nije 
bilo knjige koja bi ne strogo znanstvenim nego znanstvenopopularnim, a ipak 
stručnim pristupom prikazala hrvatske antičke gradove. Svoju konačnu uob- 
ličenost ideja je doživjela iz moje, u početku ne olako preuzete, ali nakraju ipak 
ugodne obveze da čitateljima časopisa ,Croatia In Flight Magazine” u svakom 
broju predstavimo po jedan antički grad u Hrvatskoj. Većina tekstova u ovoj 
knjizi nastajala je od 1994. do 2000. godine. Bila je to, naravno, vrlo izazovna 
zadaća jer je, s receptivnog stajališta, riječ o čitateljima za koje se moglo 
pretpostaviti da i u smislu arheološke obaviještenosti i upućenosti nadilaze 
prosječno znanje. Cilj, dizajn i prijelom časopisa umnogome su odredili pri- 
rodu tekstova, što znači da je i u vezi s njihovim opsegom valjalo prihvatiti 
zadanost i ograničenja takve vrste časopisa. 

Budući da nije bilo razloga zanemariti znanstvene arheološke činjenice, 
što i nisam željela, odlučila sam se za već spomenuti stručni pristup u pisanju 
tekstova. Naime, da bi takvo štivo zainteresiralo čitatelja, nije moglo biti 
napisano drugačije nego znanstvenopopularnim, gotovo publicističkim stilom, 
što je također bio određeni izazov. Tekstovi su trebali biti pitki i sadržavati sve 
bitne, provjerene znanstvene činjenice. Glede izbora gradova o kojima sam 
pisala, vodila sam se trima kriterijima: arheološkom istraženošću, opsegom 
materijalnih ostataka i povijesnom važnošću. Uz najpoznatije antičke gradove 
— Salonu (Solin), Naronu (Vid kod Metkovića), Issu (Vis), Split, Pulu, Zadar i 
druge, u knjigu je uvršten i otok Mljet zbog njegove čudesne ljepote, poznate 
još u antičko doba. 

Od samog početka članci su doživjeli pozitivnu kritiku, naišli na dobar 
odjek. Vjerujem da to svjedoči o izrazitom zanimanju čitatelja za starine i 
povijesne teme. Za dobar prijam kod čitatelja zaslužna je i izvrsna urednička 
oprema, ali i izvanredne fotoreprodukcije u boji koje su pratile te tekstove, u 
što se čitatelj ove knjige može uvjeriti. Premda fotopriloge potpisuje nekoliko 
afirmiranih hrvatskih majstora, najviše sam i najčešće surađivala s Ivom 
Pervanom i Damirom Fabijanićem, kojima, kao i drugima, u ovoj prigodi 
zahvaljujem. Upravo su neki njihovi prilozi, osobito oni pejsažni, open-air- 
-zahvati otvorenih arheoloških prostora, bili toliko osvježavajući, s novim 
vizurama, da su uvelike pridonosili atraktivnosti teme. 


Izbor gradova o kojima pišem u ovoj knjizi ne odražava niti može značiti 
arheološko, kulturološko, a ponajmanje regionalno uvjetovano vrednovanje. 
Sukladno tome, jasno je, ni redoslijed tekstova nije bio podvrgnut obvezujućoj 
znanstvenoj, nego samo uredničko-izdavačkoj nužnosti. 

Zahvaljujem izdavaču Školskoj knjizi, gospodi Anti Žužulu i dr. Dragomiru 
Mađeriću, kao i njihovim urednicima, što su prihvatili prijedlog za objavlji- 
vanje ovakve knjige, kojom se hrvatska arheološka znanost približuje širem 
čitateljskom krugu. Recenzentima prof. dr. Marinu Zaninoviću i prof. dr. 
Marini Milićević-Bradač dugujem zahvalnost za konstruktivne i kolegijalne 
sugestije, mr. Zrinki Šimić-Kanaet i prof. Marini Šegvić za bibliografske po- 
ticaje. Ravnatelju Arheološkog muzeja u Zagrebu prof. Anti Rendiću Miočeviću 
i ravnatelju Arheološkog muzeja u Splitu prof. dr. Emiliju Marinu, kao i dru- 
gim ravnateljima arheoloških muzeja i kolegama arheolozima zahvaljujem za, 
nesebičan pristup muzejskim izlošcima i za bibliografske poticaje, te svima 
koji su mi na neki način pomogli u radu na ovoj knjizi. 


U Zagrebu, studeni 2000. 


Autorica 


Antičko razdoblje na području Hrvatske 


Antičko razdoblje povijesti današnjih 
područja Hrvatske započelo je onoga 
trenutka kada su njezinim morem za- 
plovili prvi grčki moreplovci. Oni, da- 
kako, noću nisu znali ploviti kao što 
mi danas znamo zahvaljujući naviga- 
cijskim napravama, pa su bili prisi- 
ljeni noćiti u pogodnim lukama. Domaće je 
stanovništvo sigurno poznavalo najpogod- 


nije luke i gospodarilo njima, pa su se Grci 
vjerojatno dogovarali i postizali pogodbe s 
domaćinima. S vremenom su Jadranskim 
morem sve više plovili i grčki trgovci koji 
su prodavali svoju robu ili je razmjenjivali 
za domaće proizvode. 

U prvoj polovici 8. st. pr. Krista Grci 
su, u potrazi za boljim uvjetima života ko- 
ji podrazumijevaju dovoljno plodne zemlje 
i obilje rude, počeli napuštati matičnu 
zemlju. Odlazeći u druge krajeve, koristili 
su se upravo obavijestima moreplovaca i 
trgovaca. Tada su krajnje točke njihova Si- 
renja prema zapadu bila područja Južne 
Italije i Sicilije, a na istoku je to bila tračka, 
obala i Mramorno more. Već krajem 6. st. 
pr. Krista grčka je kolonizacija na zapadu 
doprla do Ampurijasa u Španjolskoj, a na 
istoku je granica bila Pont — Crno more i 
Cipar. 

Grčka je kolonizacija u svojoj najra- 
nijoj lazi zaobišla istočnu jadransku obalu, 


ali da se ona ipak nalazila barem na gr- 
čkim itinererima i peljarima svjedoče na- 
lazi korintske keramike iz 7. st. pr. Krista 
na tim područjima. Osim tih materijalnih 
arheoloških svjedočanstava koja govore da 
su Grci plovili Jadranom najkasnije u 7. st. 
pr. Krista, sačuvali su se i neki pisani do- 
kumenti. lako je bilo pokušaja da se u Ho- 
merovoj Odiseji, u opisima prekrasnog 
Kalipsina otoka Ogigije, prepozna otok 
Mljet, najstarije sigurno pisano svjedočan- 
stvo grčkog poznavanja Jadrana jest ono 
grčkog dramatičara Eshila, s kraja 6. i po- 
četka 5. st. pr. Krista (Okovani Prometej, 
837). Kasniji su pisci već poznavali i neke 
narode, kao i lokalitete, a aleksandrijska je 
geografija u Jadransko more dovela i Ar- 
gonaute. 

O samoj grčkoj kolonizaciji na istočnoj 
jadranskoj obali moglo bi se govoriti tek 
od 6. st. pr. Krista, kada su, kako neki mi- 
sle, premda za sada bez potvrde arheolo- 
ških iskopavanja, Kniđani na otoku Kor- 
čuli osnovali koloniju. 

Nešto konkretnije podatke o grčkoj ko- 
lonizaciji Jadrana imamo iz vremena, vla- 
danja Dionizija I. iz Sirakuze u 4. st. pr. 
Krista. Smatra se, naime, da je taj vladar 
na mjestu današnjega grada Visa uteme- 
ljio koloniju imenom /ssa. Ipak, odlomak 
iz Diodorove Bibliotheke 15,13/14, u kojem 


se spominje da je taj sirakuski vladar os- 
novao koloniju na Jadranu imenom Lis 
(Lissos), potaknuo je brojne rasprave. Bez 
obzira na to Sto jos nije sasvim potvrdeno 
da je Dionizije osnovao 15511, taj je grčki 
polis postao napredan grad koji je u vrije- 
me najsnažnijeg procvata u 3. st. pr. Krista 
i sam osnivao kolonije na otocima (Korčuli) 
i kopnu (Trogiru, Stobreču i Solinu). 

Grčki su kolonisti u novi svijet dono- 
sili svoje kulturne, religijske i ekonomske 
tečevine. Jedno od najmarkantijih kultur- 
nih obilježja grčkoga svijeta jest poznava- 
nje planske gradnje gradova. Ideja plani- 
ranoga grada potječe iz razdoblja koloni- 
zacije, posebice zapadnih krajeva. 
| Arhitekt Hipodam osmislio je svoj rod- 
ni Milet 466. g. pr. Krista kao šahovsku 
ploču u kojoj su ulice, široke najviše 4.2 m, 
presijecale stambene blokove, a javni se 
život odvijao na trgovima u središtu grada. 
Kako se na tom središnjem prostoru s vre- 
menom gradilo sve više javnih zgrada, ta- 
ko se tek u razdoblju helenizma počelo s 
izgradnjom specijalnih građevina za od- 
ređene javne službe. Do tog vremena naj- 
važnija zgrada na agori, kako se zvao takav 
gradski trg, bila je stoa — trijem, produ- 
žena građevina sa stupovima i zatvorenim 
stražnjim zidom. Takva je građevina, koje 
korijeni leže još u arhajskom vremenu, 
našla najdojmljiviji izraz polovicom 5. st. 
pr. Krista na Agori u Ateni. Iako Rimljani 
nisu preuzeli gradnju stoe, čini se da su se 
u gradnji rimskih ulica uokvirenih trijemo- 
vima sa stupovima, koji se pojavljuju po- 
najviše u rimskim gradovima na istoku, 
inspirirali upravo stoom. 

Grčki kolonisti koji su naseljavali da- 
našnje hrvatske otoke, slijedili su naputke 
za izgradnju gradova iz matičnih krajeva. 


stoga su upravo ti grčki gradovi najstarija 
urbanizirana naselja na hrvatskom Ja- 
dranu. 

lako, dakle, postoje i pisana i arhe- 
ološka svjedočanstva o tome da su Grci 
poznavali istočnu jadransku obalu i plovili 
njom, oni se ipak, ponovimo, nisu u 8. i 7. 
st. pr. Krista, ako ne i duže, osmjelili na 
njoj osnovati koloniju. Tako je jedno od 
pitanja u svezi s grčkom kolonizacijom is- 
točnog Jadrana i ono o razlozima koji su 
sprječavali grčke koloniste da se i ranije 
nasele na jadranskim otocima i obali koja 
se nalazila u neposrednoj blizini. To još 
više budući da se zna da su dobro poz- 
navali te krajeve, jer su njima plovili, a na. 
nekima od njih imali svoje plovne postaje 
i emporije. A kada su se pak odlučili na to, 
naseljavali su se isključivo na otocima da- 
našnje srednje Dalmacije. 

Za sada se stručnjaci zadovoljavaju 
objašnjenjem koje govori o nedostatku ve- 
ćih plodnih površina i nepostojanju veće 
količine rude, kao i neprijateljski raspo- 
loženom stanovništvu. A to stanovništvo, 
koje je dočekalo dolazak Grka na jadran- 
ske otoke, bili su Iliri čiji je najraniji spo- 
men zabilježen kod Hekateja (FGrH 1 F 98 
— 101). Ipak, najviše je o njima rečeno u 
Periplu Pseudo Skilaka, napisanome oko 
330. g. pr. Krista, kao i u Periegezi Pseudo 
Skimna iz 2. st. pr. Krista. Ilirska su ple- 
mena u južnom Jadranu od kraja 5. st. pr. 
Krista počela stvarati snažno kraljevstvo 
koje je trajalo do 168. g. pr. Krista kada su 
Rimljani porazili ilirskoga kralja 
Gencija. Za vrijeme rimske 
vladavine ime Ilir postalo je 
eponim i za druga plemena 
nastanjena na području koje 
su Grci zvali /llyris, a Latini 


Illyricum, a koja nisu bila čvrsto 
vezana s ilirskim etnosom, a 
možda nisu imala ni istu 
ili sličnu etničku pripad- 
nost. 

Da grčki kolonisti na 
otocima i obali istočnog Ja- 
drana s Ilirima nisu živjeli uvi- 
jek u mirnim odnosima svjedoči 

i zapis o, za sada najstarijoj po- 
znatoj pomorskoj bitki između Grka 
iz Fara (Pharos) i Ilira s kopna. Sta- 

novništvo koje je u to vrijeme naselja- 
valo otoke i obalu dobro je poznavalo po- 
morsku vještinu, jer nam obavijesti iz 
prošlosti kazuju da je gusarenje bilo jedna 
od osnovnih ekonomskih grana. 

Upravo su se zbog ilirskoga gusare- 
nja, koje je možda služilo i kao krinka za 
dobivanje nadzora u Jadranu, upleli Rim- 
ljani. Prvi zabilježeni sukob između Rim- 
ljana i Histra, koji su nastanjivali najsje- 
vernije obalno područje, zbio se 221. g. pr. 
Krista. Te su godine Rimljani vodili prvi 
rat protiv Histra, a povodom mu je bio, 
kako je napisao Orozije, histarski napad 
na rimske lađe sa žitom (Oros. 4,13,16). 
Taj Orozijev zapis, osim što izravno govori 
o uzrocima rata, neizravno donosi i po- 
datke o tome da su Rimljani već poznavali 
istočnu obalu Jadrana i koristili se njome 
za trgovačku plovidbu. Već nekoliko go- 
dina ranije (229. g. pr. Krista) upliću se 
Rimljani u sukob s ilirskom kraljicom Teu- 
tom. Već tada, ili najkasnije nakon poraza 
kralja Gencija 168. g. pr. Krista Rimljani 
uspostavljaju protektorat nad otocima i 
obalom. Bio je to nastavak rimskog pro- 
dora prema istoku koji se intenzivirao na- 
kon 181. g. pr. Krista kada je osnovana 
Akvileja. Ta je rimska kolonija imala iz- 


nimno važnu ulogu ne samo u pokorava- 
nju Ilirika nego i u trgovačkim vezama sa 
sjevernijim alpskim područjima. 

Rimljani su tako u godinama 178/177. 
pr. Krista pobijedili Histre koje je predvo- 
dio kralj Epulon. O tim događanjima opšir- 
no je izvijestio Livije (41, 7 — 17). Rimljani 
su u početku, iako uspješni u bitkama, na 
istočnoj jadranskoj obali vlast provodili skla- 
panjem savezništava, ugovornih i zaštitni- 
čkih odnosa. Nakon pobjede nad Gencijem 
Rimljani su upravo na taj način stekli nad- 
zor nad cijelom obalom i otocima. 

No Rimljani nisu uspjeli istodobno pro- 
drijeti i u unutrašnjost, pa sljedeća deset- 
ljeća obilježavaju ratovi protiv pobunjenih 
ilirskih plemena, između kojih se ističu Del- 
mati. Zabilježeni su brojni rimski pohodi u 
unutrašnjost Ilirika koji su započeli Prvim 
delmatskim ratom, a pod vodstvom Gaja 
Marcija Figula 156. g. pr. Krista, kojemu 
je grad Narona već u to vrijeme služio kao 
uporište. Kornelije Scipion Nazika 155. g. 
pr. Krista razorio je glavno uporište Del- 
mata — grad Delminij. Servije Fulvije Flak 
uspješno ratuje 135. g. pr. Krista protiv 
Ardijejaca i Plereja. U 119. g. pr. Krista 
zabilježeni su ratovi Lucija Cecilija Metela 
protiv Japoda i njegova opsada Segestike. 
Te se godine prvi put spominje i kasnije 
slavni grad Salona u kojem te zime boravi 
Lucije Cecilije Metel, koji je 117. g. pr. Kri- 
sta pobijedio u bitki protiv Delmata. 

Ne može se sa sigurnošću reći kada je 
konstituirana rimska provincija Ilirik. Pre- 
ma Th. Mommsenu dogodilo se to za Suli- 
ne vlasti. Međutim, izvjesno je da je Cezar 
upravljao provincijama Ilirikom i Galijom. 
llirikom se prvi put kao posebnom provin- 
cijom vladalo kada ga je Cezar predao na 
upravljanje rimskom legatu Publiju Vati- 


niju (45 — 44. pr. Krista), koji je imao sje- 
diste u Naroni. Za Cezara je mogla biti os- 
novana i Pula koja je, uz Naronu, Salonu i 
Zadar, jedan od najstarijih rimskih gra- 
dova na istočnoj obali Jadrana. 

Oktavijan je 35. g. pr. Krista odlučio 
osigurati sjevernu granicu Italije. U tom se 
razdoblju okrenuo i prema Iliriku, nasto- 
jeći osigurati i prijelaze prema istoku, pri 
čemu je bio upleten u teške i iscrpljujuće 
ratove, u kojima je i sam bio ranjen. Me- 
dutim, tim je pohodima dospio do rijeke 
Save, a čini se i do njezina ušća, jer Kasije 
Dion izvješćuje da su rimski vojnici tom 
prigodom doprli i do Dunava. Siscia je u to 
vrijeme postala rimska uporišna točka. U 
godinama 12 — 11. pr. Krista vodio je Ti- 
berije Prvi panonski rat kada je prijeđena 
crta Save, pa je nova granična crta bila na 
sjeveru rijeka Drava, a na istoku Dunav. U 
to je vrijeme Ilirik, do tada senatorska pro- 
vincija, predan na upravljanje caru. Tada 
se provincija vjerojatno podijelila na su- 
perior provincia Illyricum i inferior pro- 
vincia Illyricum. 

Sve te vojne akcije ipak nisu uspjele 
pacificirati Ilirik, što se dogodilo tek poslije 
Drugoga panonskog ustanka koji se zbio 
između 6. i 9. godine. Mišljenja stručnjaka 
se razilaze o tome je li već tada ili još kas- 
nije Gornji Ilirik postao provincija Dalma- 
cija, a Donji Ilirik provincija Panonija. Si- 
gurno je samo to da je nakon gušenja tog 
krvavog ustanka tim krajevima zavladao 
mir koji je potaknuo gospodarski napre- 
dak. Osnivaju se brojna naselja i gradovi, 

bujaju trgovina i zanatstvo, a stanovništvo 
se romanizira te potom vrlo rano i kristi- 
janizira. 

lako je stanovništvo dijela rimske pro- 
vincije Panonije, koja se nalazila u hrvat- 
skim područjima, zbog blizine granice bilo 
više ugroženo od provincije Dalmacije, ži- 
vjelo se gotovo do kraja 4. st. u miru. Prvi 
veliki potresi događaju se nakon navale 
barbarskih plemena. Tako su gotska ple- 
mena 395. g. prvi put doprla i do Salone. 
Najkasnije 456. g. Panonija je čvrsto u ru- 
kama Gota, a nešto kasnije i Dalmacija. 
lako je Bizant uspio povratiti neke krajeve, 
ipak je morao popustiti pod navalama Ava- 
ra i Slavena. Tako u 7. st. upravu u Saloni 
preuzimaju Slaveni — Hrvati. 

Navalama barbarskih plemena i, kas- 
nije, njihovim zaposjedanjem današnjih 
hrvatskih krajeva uništene su mnoge ma- 
terijalne, a još više i duhovne tečevine an- 
tičke kulture. Ipak, nedvojbenim se čini da 
su došljaci bili odlučni u namjeri da se 
stalno nasele u novim krajevima, te da su 
bili fascinirani antičkom civilizacijom koju 
su zatekli. Međutim, kulturna epoha koja 
je potom uslijedila pripada drugom, isto 
tako važnom, povijesnom razdoblju kojega 
se pak ova knjiga ne dotiče. A u povijes- 
nim mijenama koje su uslijedile polako su 
se brisali spomeni na nekadašnje antičke 
stanovnike. Novo buđenje zanimanja za 
antička razdoblja pojavilo se s renesan- 
som. 5 vremenom je zanimanje za antiku 
postalo strukom koja je dala nemjerljive 
doprinose upoznavanju antičkoga doba. 


Andautonia — Séitarjevo 


ndautonia 

itarjevo 


Kada bi ratnim pobjedama 
osvojili neku od novih pro- 
vincija, Rimljani su provo- 
dili romanizaciju osvojenog 
teritorija. Taj se proces od- 
vijao na nekoliko uspored- 
nih kolosijeka. U novoj bi 
provinciji najprije usposta- 
vili upravu koja je podrazumijevala uvo- 
đenje rimskih oblika vlasti. Na granicama 
bi istodobno porazmjestili vojne formacije, 
za koje bi se gradili vojni logori, manji ka- 
steli, utvrde i promatračnice. U te su novo- 
osvojene krajeve potom naseljavali svoje 
građane, i to dvojako, bilo podižući za njih 
nove gradove, bilo da su ih smještali u 
strateški važnim naseljima autohtonog sta- 
novništva. Pridošlice su donosile svoj jezik, 
svoja vjerovanja i svoj način života. U no- 
voosnovanoj provinciji gradile su se i ceste 
kojima se osiguravao brži i sigurniji protok 
robe i vojske. Domaće je stanovništvo tako 
silom prilika moralo u početku živjeti u bli- 
zini, ali kasnije i u zajednici s tim došlja- 
cima. Zahvaljujući prije svega snažnom 
ekonomskom, ali, dakako, i kulturnom utje- 
caju, to je stanovništvo malo-pomalo preu- 
zimalo jezik rimskih naseljenika, prilago- 
davalo se, svakako naprednijem načinu 


života Rimljana, a u njihovim je božan- 
stvima pokušavalo prepoznavati svoja. 

Na području sjeverno od rijeke Save 
(Savus flumen) Rimljani su osnovali dvije 
panonske provincije Pannonia Superior i 
Pannonia Inferior, koje su se prostirale do 
Dunava (Danubius flumen) na sjeverois- 
toku, do provincije Norik na sjeverozapa- 
du, do Italije na jugozapadu i provincije 
Dalmacije na jugu. 


Rimska 
staklena bočica, 
1—2.st. 

U dijelu gornje Panonije (Pannonia Su- 
perior), na prostoru na kojem je obitavala 
plemenska zajednica Andautonaca (res pu- 
blica Andautoniensium), sagradili su u 1. 
st. i grad Andautoniju. Premda arheološka 
istraživanja to nisu potvrdila, postoje miš- 
ljenja da su Rimljani na tome mjestu naj- 
prije sagradili vojni logor. Grad je bio 
smješten na desnoj obali Save, oko 12 km 
jugoistočno od današnjeg Zagreba, 9 km 
od mjesta Velike Gorice, a na lokaciji da- 
našnjeg sela Šćitarjeva. U antici je u njego- 
voj blizini prolazila cesta koja je vodila iz 
Akvileje prema Sirmiju, a u blizini se vje- 
rojatno nalazio i most kojim se prelazilo 
preko rijeke. Zahvaljujući povoljnom po- 
ložaju, grad se uspješno razvijao, pa je 
tako, kako se sada čini, za vladanja Fla- 
vijevaca, oko 70. g., dobio i samostalnu 

gradsku upravu municipium. Rimljani su 
znali dobro iskoristiti plovnost rijeka pa su 
dio robe i ljudstva prevozili brodovima. A 
budući da je rijeka Sava u antici jednim 
svojim dijelom bila vrlo pogodna za plo- 
vidbu, na njezinim su se obalama gradile 
luke. Pretpostavlja se da je i Andautonija 
bila grad s vlastitom lukom. 

Premda se Andautonija spominje u 
antičkim spisima (Ptolemej, Geog. II, 14, 
4), kao i u antičkim itinererima (/tinera- 
rium Antonini Augusti 266, 2), dugo se ni- 
je znalo gdje je bila točno smještena. Tome 
je najviše pridonosila činjenica da su se 
kameni natpisi na kojima se grad spomi- 
nje pronalazili na različitim mjestima. Naj- 
više zasluge u ubikaciji antičke Andau- 
tonije ima književnik i filolog, franjevac 
Matija Petar Katančić koji je, kako je i za- 


Ostaci terma, 
rimskog kupališta, 
2. St. 


Dio prostorije 
rimskog kupalista 
sa sustavom za 
zagrijavanje, 3. st. 


bilježio u svojem djelu Specimen philolo- 
giae et geographiae Pannoniorum, 1795. 
godine, među ostatke nepravilnih šestoro- 
kutnih antičkih bedema u Šćitarjevu smje- 
stio Andautoniju. No njegovo se mišljenje 
moglo verificirati i potvrditi kao točno tek 
1934. godine pronalaskom miljokaza cara 
Maksimina. 

Kasnija arheološka istraživanja u Šći- 
tarjevu pokazala su da je grad prestao 
funkcionirati krajem četvrtoga, odnosno 
početkom petog stoljeća. Na njegovu je 
mjestu kasnije, u srednjem vijeku, niknulo 


manje naselje Šćitarjevo, koje se u spisima 
prvi put spominje u 14. stoljeću. 
Andautonija se u vrijeme svojega naj- 
većega procvata prostirala na površini od 
približno pedeset hektara. No u samom 
početku, nakon osnutka, bilo je to mnogo 
manje naselje. Na takav zaključak upućuje 
podatak da su terme, iz 2. st., bile sagra- 
dene na mjestu nekadašnje nekropole, a 
one su se, kako je u antici bilo uobičajeno, 
uvijek nalazile izvan gradskog areala. Ta 
je pak nekropola potom bila premještena 
južnije i nešto dalje od naselja, uz cestu. 

Uz to juzno groblje Andautonija je imala 
jos jedno koje se nalazilo istočno od grada. 

Od nekadašnjega antičkoga grada sa- 
čuvani su brojni arhitektonski ostaci koji 
svjedoče o najranijoj fazi urbanizacije, ali 
i o kasnijem razvoju grada. Tako je iz naj- 
ranijeg razdoblja gradskog života sačuvan 
sjeverni dio sustava kanala za otpadne vo- 
de. Čini se da je Andautonija doživljavala 

i poplave, o čemu svjedoče debeli slojevi 
šljunka koji pokrivaju ostatke iz najranijeg 
razdoblja grada. Ipak, i nakon takvih ne- 
sreća, u gradu se nastavljalo živjeti pa su 
se obnavljale, odnosno ponovno gradile 
gradske kuće. One su između gradskih be- 
dema bile razmještene unutar sklopa pra- 
vilno, pod pravim kutom raspoređenih 
ulica. Kuće su se gradile od vapnenca i pješ- 


Natpis u čast 
Lucija Funisulana, 
1. st. 


Rimska svjetiljka 
s maskom, 2. st. 


Dno rimske svje- 
tiljke s pečatom 


proizvođača, 2. st. 


čenjaka vezanog žbukom. Imale su mo- 
zaične podove, zidove ukrašene slikarijama, 
kao i sustave za zagrijavanje prostorija. 

U 2. st. gradi se veliko gradsko kupa- 
lište kojeg su ostaci vrlo dobro sačuvani i 
u velikom dijelu istraženi. Kupalište je 
imalo ulaz iz gradske ulice, od koje su ga 
dijelile brojne kolonade. Čini se da su se te 
terme u 3. st. i obnavljale, kada je vjero- 
jatno sagrađena jedna apsida, kao i novi 
sustav za grijanje te još neke druge manje 
prostorije. 

lako se za Andautoniju ne može reći 
da je bio veliki antički grad, to je ipak bio 
najveći grad koji se smjestio na širem pod- 
ručju Zagreba, na području koje je i u an- 
tici bilo dosta naseljeno. Arheološka su is- 
traživanja, naime, pokazala da su se u 
okolici Zagreba, koji sam nema antičkog 
pretka, nalazila druga manja naselja, kao 
i brojna poljoprivredna imanja tzv. villae 
rusticae. Mnogi se pokretni arheološki na- 
lazi koji svjedoče o tom vremenu danas 
čuvaju u Arheološkome muzeju u Zagrebu. 

Antički su se stanovnici tih krajeva, 
kao uostalom i Andautonije, s vremenom 
potpuno romanizirali. O tome uvjerljivo 
svjedoče arhitektonski ostaci grada. Vid- 
ljivo je, naime, da su stanovnici Andau- 
tonije prihvatili rimski način života i po 
rimskim termama, raskošnom gradskom 
kupalištu. Svjedoci su romanizacije i broj- 
ni sačuvani pokretni artefakti. Riječ je, pri- 
je svega, o nalazima kamenih spomenika s 
natpisima. Najznačajniji među njima sva- 
kako je onaj koji su krajem 1. st., a u čast 
namjesnika provincije Panonije Lucija Fu- 
nisulana, podigli andautonijski vijećnici. 
Andautonijski su gradski oci u 3. stoljeću 
postavili kip i caru Deciju i njegovoj ženi 
Hereniji Etruscili. Ti su spomenici bili na 

kamenim bazama, na kojima su naručitelji 
dali uklesati i posvetni natpis. Kipovi cara 
i njegove žene nisu ostali sačuvani, no sa- 
čuvane su baze s natpisima. 

Rimljani su, kao vrlo religiozan na- 
rod, donosili svoja vjerovanja i u nove pro- 
vincije, pa bi se s vremenom, kako smo 
već naveli, rimskim božanstvima počeli 
klanjati i domaći stanovnici. Tako dozna- 
jemo da su, osim vrhovnog rimskog boga 
Jupitera, štovali bogove Pana, Dioniza i 
Viktoriju. I ne samo to, autohtono je sta- 
novništvo u nekim svojstvima rimskih bo- 
gova znalo prepoznati svojstva svojih au- 
tohtonih božanstava, te ih čak prikazivati 
kao rimska. Jedno od takvih božanstva u 
Andautoniji bilo je i riječno božanstvo Sa- 
vus. Sačuvan je maleni žrtvenik na kojem 
je uklesan natpis koji kaže da Marko Pri- 
migenije posvećuje žrtvenik Savusu. 

Iz Andautonije potječe i prekrasan re- 
jef božice Nemeze. Ispod reljefa Nemeze 
na kojemu je boginja prikazana sa svim 
svojim atributima: mačem, štitom, bičem, 
trozubom, palminom grančicom i zapalje- 
nom bakljom, uklesan je i natpis. Tako se 
zna da je reljef Nemezi posvetio Julije Vik- 
torin, nekadašnji vojnik, sada veteran i 
gradski vijećnik. Taj je natpis izvanredno 
važan za rekonstrukciju povijesti antičke 
Andautonije. Naime, na njemu se govori o 
tome da je Andautonija imala status mu- 
nicipija (municipii andautoniensium), što 
znači da je imala samostalnu gradsku 
upravu. 

Budući da arheološka istraživanja u 
Andautoniji još traju, valja očekivati i dru- 
ge nalaze koji će nam još bolje osvijetliti 
povijest toga grada. 

Reljef božice Nemeze, 3. st. 

Aquae Iasae — Varaždinske Toplice 


° Aquaê lasae 
Varaždinske Toplice 


Varaždinske Toplice ime je 
manjega gradića u Hrvat- 
skom zagorju, smještenog 
na području 230 m nad- 
morske visine između te- 
rasa Topličke gore i doline 
Bednje. Gradić je poznat 
po dva izvora termalne mi- 
neralne vode, temperature 57.6 °C. Ta je 
voda znana zbog svog ljekovitog sastava, 
tj. sumpora, kalcija, natrija, a sadrži i veće 
količine ljekovitog mulja. Iako je prostor 
Varaždinskih Toplica bio naseljen već od 
paleolitika, najveći procvat doživio je u 
vrijeme antike, o čemu svjedoče mnogi na- 
lazi iz rimskoga doba koji se mogu datirati 
u vrijeme od početka 1. do kraja 4. st. 
Rimljani koji su od 13. g. pr. Krista do 
9, g. osvojili prostor nekadašnje provinci- 
je Panonije, to su naselje nazivali Aquae 
lasae. To ime mjesto je dobilo po plemenu 
Jasa, koje je tada obitavalo na tom pod- 
ručju. Mjesto je administrativno pripadalo 
petovianskoj općini (res publica Poetovi- 
ensis — danas Ptuj), koja je kasnije, pod 
Trajanom, postala kolonija. Kolonija Ptuj 
nalazila se na strateški izvanrednom 
položaju, od čega je profitirala i obližnja 
Aquae Iasae. Rimljani su se odmah počeli 


koristiti ljekovitošću njezinih izvora s veo- 
ma toplom vodom. Današnje spoznaje o 
životu Varaždinskih Toplica u doba Rim- 
skog Carstva možemo zahvaliti uspješnim 
arheološkim iskopavanjima započetima 
krajem 50-ih godina 20. st., koja su se na- 
stavila u 80-ima i traju još i danas. Ta su 
istraživanja pokazala da su Rimljani već u 
prvoj polovici 1. st. sagradili kupalište koje 
se koristilo nekoliko stoljeća. Rimsko ku- 
palište s javnim zgradama, kojih se impo- 
zantni ostaci mogu vidjeti u parku današ- 
njeg lječilišta, tijekom stoljeća. više se puta 
obnavljalo i proširivalo. Zbog toga su i da- 
nas najbolje poznati i sačuvani oni mlađi 
arhitektonski objekti koji potječu iz vreme- 
nena cara Konstantina (306 — 337). U to je 
vrijeme kupalište renovirano i bitno pro- 
šireno, o čemu svjedoči i, u 18. stoljeću, 
pronađena natpisna ploča koja kaže da je 
Konstantin dao obnoviti sve trijemove i 
ukrase. Arheološka su se istraživanja o- 
bavljala na cijeloj površini parka današ- 
njeg lječilišta jer su upravo na tome mjestu 
otkriveni kupališni kompleksi, javni trg — 
forum i sakralni dio — kapitolij. A činje- 
nica da su se antički kupališno-lječilišni 


objekti nalazili u neposrednoj blizinirda», 


0 


sagradeno u: 
ez 1. stoljeću 
E 2 - 3. stoljeću 
4. stoljeću 
forum 
kapitolij 
kupaliste (terme) 
bazilika ۱ 
terme (1. st. pr. Krista [|> 
- 1. st) l 


Tlocrt središnjeg dijela antičkoga grada 
(prema I. i T. Kušanu i M. Kadiju) 


Oltar s prikazom 
rimskog boga 
Herma, 2. st. 


tome da je nekoć kao i danas presudnu 
ulogu u lociranju zdravstvenih objekata 
odigrao izvor ljekovite vode. 

Danas su vrlo dobro vidljivi ostaci tr- 
ga — foruma koji je bio okružen trijemo- 


vima u čijem se središtu nalazio nimfej — 


uređeni izvor. Taj je nimfej bio oblikovan 
kao pravokutna kućica u čiju se unutraš- 
njost s izvorom dolazilo stubama. Nimfej 
je bio ukrašen pločama s reljefima koje su 
prikazivale mitološke scene, simbole vode 
i njezine moći. Upravo s tog objekta po- 
tječe i poznati reljef s prikazom triju pre- 
lijepih nimfi koje su se u to vrijeme štovale 
kao zaštitnice i čuvarice voda. S foruma se 
velikim stubištem prema sjeveru dolazilo 
do kapitolija — hrama, u kojem se štovala 
kapitolinska trijada: Jupiter, Junona i Mi- 
nerva. Prekrasna statua božice Minerve 
Medice još je sačuvana u punom sjaju, a 
od Junone je sačuvan samo postament na 
kojem je nekada bio smješten njezin kip. S 
južne strane foruma nalazilo se kupalište 
koje se sastojalo od nekoliko arhitekton- 
skih cjelina, od kojih se isticala kupališna 
bazilika s popratnim prostorijama koje su 
imale i hipokaustno grijanje. Kupališni su 
zidovi bili oslikani, a podovi popločani bi- 
jelom žbukom. | 
Međutim, antičko rimsko lječilište 
Aquae Iasae ipak nije moguće u potpuno- 
sti istražiti jer su na lokalitetima nekadaš- 
njih antičkih zgrada i ulica tijekom povi- 
jesti građeni drugi arhitektonski objekti. 
Ipak znamo da su se u početku rimske 
dominacije kupalištem koristili uglavnom 
vojnici. O njihovoj prisutnosti govore broj- 
ni natpisi na kojima izliječeni vojnici za- 
hvaljuju za uspješno liječenje i ozdrav- 
ljenje. Ti su votivni natpisi posvećeni 


19 


3 


مم 


Na prethodnoj 


S . 
E هی‎ E N 
= ہے بح‎ ne S. 3, 
SS FE تت‎ “Sas 
zna E a = 
SS S 3 3 SO y 
BAS E S E S Be ئ‎ 
~ Ss بح‎ = DY 
5 يم‎ > 和 
څ‎ Re SB A کم ہب‎ a 
= ه ته‎ O LS 
SME بت د جج‎ PS 


8 


mee 


2 
y 


ZEZA 


PAKO 


E 


ili konaéista. 


ke stambene arhitekture sačuvano 


kol 


radionice 


9 


i 


ištu, dućan 


Od ant 


1 


eči 


lj 


i- 
ku- 
takoder 


L 
Uz to ve- 


nimfama, 


2 


1 


bozanstvima Silvanu, Dijan 
beru, Fortuni i drugima 


16 


s. 


ije su se 


Kasn 


ta- 


IM 56 OS 


a među t 
dobro sačuvane an 


iko zgrada, 


je ne 


v 


cemu 


0 
i nalaz 


it; 


igrafsk 


licivi 


il 


ہام 


palištem korist 


ke 


ió 
Te su kon- 


t 


wv 


ICU 01 


t 


cima 1S 


i. 


ojni ep 


doče br 


۰ 


SVje 


hrastove drvene konstrukcije. 


istiti 


lo kor 


ev 


liko kupaliste, kojim se mog 


vrlo r 


t- 
J 


ije 
dno 


وم 
۰ 


j 0 


ljujući 
njihovo 
itu tlu. 


hva 


IME 


(qu) 
N 
ده‎ 
SE 
3 
a 
m 
2 5 
oe 
2:8 
© 
ص‎ M 
>= 
om 
mod 
o نہ‎ 
N © 
an 
a N 
as 
saa 
=. 
中 ع‎ 
م‎ S 
Mi 
یڅ‎ E 
ته‎ a 
= = 
Mo 
BG 
S) = 
o & 
S g 
S ع‎ 


iji u muljev 


konzervac 


i takvu 


jekti nužn 


tni ob 


+ 


i i popra 


šteni 


smješ 


26 


A 
pr 


1 


ee, nm 
. a 
۷ 
یہ کم‎ 
4 


ere. "AA y 
fosas | en ا‎ .٤۲ 
m 
بر‎ 


Dio votivnog zapisa rimskog vojnika 


Upravo se otkrićem stambenog nase- 
lja u Aquae Jasae moglo ustanoviti da su 
Rimljani surađivali i s lokalnim stanovni- 
cima Jasima, čiji se karakterističan način 
obrade drva, učvršćivanja tla i temelja, te 
izrađivanja krovnih konstrukcija uvelike 
razlikovao od rimskoga. Samo je naselje 
dosegnulo visoku gospodarstvenu razvije- 
nost i zavidnu kulturnu razinu, o čemu 
svjedoče i ostaci skupocjene uvezene ke- 
ramike, kao i ostaci dobro izrađenih do- 
maćih kamenih, staklenih, metalnih, kera- 
mičkih i koštanih predmeta. Kasnije, kada 
je kršćanstvo već gotovo istisnulo pogan- 
ska vjerovanja, sužavao se prostor kupa- 
lišnog dijela, a širio dio za javni i društveni 


Detalj arhitektonskog ukrasa, 4. st. 


život. U to vrijeme je, čini se, i sama Ba- 
silica Thermarum pretvorena u sakralni 
objekt koji je dobio stropne slikarije s krš- 
ćanskom simbolikom. 

O zbivanjima u Varaždinskim Topli- 
cama nakon sloma Rimskog Carstva i do- 
gađaja koji su slijedili, ne zna se za sada 
ništa. Varaždinske se Toplice spominju u 
spisima tek u 12. st., u kojima se navode 
kao jedan od posjeda zagrebačkog kap- 
tola. Današnji izgled naselja spoj je pre- 
gradnji iz 18. i 19. st. i nove gradnje. Me- 
dutim, i danas, kao uostalom i nekoć, u 
vrijeme rimske dominacije, ekonomsku 
okosnicu naselja osiguravaju oni isti izvori 
ljekovite mineralne vode. 

وی ا لعي ةو حيو هما 


4 Stakleni vrč, 3. st. 


Cibalae 
Vinkovci 


Na jugu Panonske nizine, 
uz rubove Fruške gore, Di- 
lja i Krndije, među bujnim 
hrastovim šumama, teče 
rijeka Bosut, na čijoj se 
lijevoj, nešto 0011561110 
obali nalazilo rimsko na- 
selje Cibalae. Taj je antički 
grad, nekadašnja rimska kolonija, preteča 
današnjega grada Vinkovaca. Zbog obilja 
vode, plodne zemlje, ali i mogućnosti ko- 
munikacije uvjetovane pogodnim zemljo- 
pisnim položajem, to je područje bilo nasta- 
njeno od najdavnijih vremena. Na širem 
području grada znanstvenici su zabilježili 
tragove prapovijesnih naselja, od kojih su 
najstarija iz vremena starijeg neolitika, ka- 
da su tu boravili nosioci starčevačke kul- 
ture. Danas je poznato da su u tim kraje- 
vima, u višeslojnim naseljima, stanovali 
ljudi koji su bili nositelji badenske, vuče- 
dolske, vatinske, ali i drugih prapovijesnih 
kultura. U 8. st. pr. Krista na području 
Vinkovaca živjeli su Iliri, i to pleme Breuci. 
Kasnije, u 3. st. pr. Krista nadiru Kelti, čiji 
je narod Skordiska od tog vremena do do- 
laska Rimljana također nastavao te kra- 
jeve. 

Kako bi osigurali nesmetan prolaz 
prema Panonskoj ravnici i Dunavu, Rim- 


Cibalae — Vinkovci 


ljani su morali pokoriti ilirsko i keltsko 
stanovništvo u sjevernom Iliriku. Prvi takvi 
rimski pohodi bili su 119. g. pr. Krista, 
međutim područje je definitivno osvojeno 
tek Tiberijevom pobjedom nad Breucima 
6 — 9. g. A da bi vojno osigurali novoos- 
vojena područja, Rimljani su gradili vojne 


Brončana skulptura 
rimske boginje 
Venere, 2 — 3. st. 


25 


logore i utvrde. Gradili su i gradska na- 
selja u koja su dovodili rimske građane. 
Nova su područja povezivali cestama i mo- 
stovima uz pomoć kojih bi postizali bržu 
komunikaciju vojske i robe. Tako su pre- 
ma barbarima stvarali neku vrstu granice 
(limes). 

Posto su prodrli do Dunava, Rimljani 
su podignuli svoje naselje na istom mjestu, 
na lijevoj obali rijeke Bosuta, na kojem se, 
kako je već spomenuto, oduvijek živjelo i 
na kojem je do njihova dolaska bilo smje- 
steno keltsko naselje — oppidum. To su na- 
selje nazvali Cibalae, što bi se, vjerojatno, 
trebalo odnositi na brežuljkast teren uz 
samu obalu Bosuta, na kojem je bilo po- 
dignuto. Čini se da je naselje imalo i ka- 
rakteristike utvrde, jer je bilo opasano zem- 
ljanim nasipom ispred kojeg je bio iskopan 
jarak. Kasnije se taj zemljani bedem pro- 
širivao, a djelomično i učvršćivao uz po- 
moć zidova od cigle. Zahvaljujući pozna- 


Brončana skulptura Erosa, 2 — 3. st. 

Vinkovci, tlocrt antičkih bedema 
(prema I. Iskri-Janošić) 


vanju trase tog bedema moguće je govoriti 
i ٥ površini rimskih Cibala, koja je iznosila 
oko šezdeset hektara. 

Danas se može naslutiti da su u po- 
četku osvajanja Panonije pa do njezine pa- 
cifikacije, Cibale mogle funkcionirati i kao 
obrambena utvrda. Naime, poznato je da 
su njegovi stanovnici bili dijelom i vojni 
veterani. Isluženi su vojnici bili otpuštani 
iz vojske s nagradama, komadom plodne 
zemlje i statusom rimskoga građanina. 
Veterani koji su se naseljavali diljem Rim- 
skog Carstva, pa tako i u Cibalama, bili su 
važan čimbenik u romanizaciji domaćeg 
stanovništa. No tu je bila još jedna pred- 
nost za Rim; ti su se stanovnici mogli vrlo 
jednostavno mobilizirati u slučaju nena- 
danih nemira i pobuna. Za vrijeme vlade 
cara Hadrijana Cibale dobivaju status mu- 


RA O‏ مھا سی وښ مس مز sd ice‏ مهنيد 


Rimski koStani Cesalj, 4. st. 


Rimska boginja Venera, terakota, 2. St. 


Rimska zdjela, terra sigillata, 2 — 3. st. 


Rimska keramička posuda, 2. st. 

nicipija: Municipium Aelium Cibalae, Sto 
znači da jača lokalna, gradska uprava. 
Vrijeme vladanja cara Septimija Severa od 
193. do 211. g. bilo je razdoblje velikog 
prosperiteta grada. Za vladanja cara Ka- 
rakale Cibale dobivaju i najveći mogući 
gradski status — rimske kolonije. 

Zbog nemogućnosti arheoloških istra- 
živanja na prostoru unutar nekadašnjeg 
gradskog bedema, na kojem su danas 
smješteni dijelovi grada Vinkovaca, nije 
nam poznata arhitektonska struktura anti- 
čkoga grada. Premda istraživači pretpo- 
stavljaju smjerove glavnih gradskih ulica, 
karda i dekumana, one dosad nisu mogle 
biti sa sigurnošću utvrđene. Isto tako, još 
ne znamo gdje se nalazio glavni gradski 
trg — forum, gdje su bili hramovi, gradska, 
vijećnica i trgovine. Nemamo podataka o 
eventualnom postojanju kazališta, kao ni o 
privatnim kućama građana. Ipak, zahva- 
ljujući dosadašnjim istraživanjima, prona- 
deni su ostaci gradskog kupališta kao i 
brojni pokretni nalazi. Zahvaljujući upravo 
pokretnim nalazima, tj. keramici, novči- 
ćima, natpisima te pokojoj skulpturi, mo- 
žemo donekle rekonstruirati povijest an- 
tičkih Cibala. 

Kad je u panonskim krajevima, nakon 
markomanskih ratova zavladao mir, ob- 
rambena je funkcija Cibala oslabila, a tr- 
govačka ojačala. Grad je, naime, bio vrlo 
dobro smješten, i u blizini važnih promet- 
nica, ali i na plovnoj rijeci. Zahvaljujući 
plodnom tlu i bujnim šumama u okolici 
grada, može se pretpostaviti da se trgo- 
valo i žitom i drvom. Zahvaljujući kvali- 
tetnoj glini koja se vadila u neposrednoj 
gradskoj blizini, pretpostavlja se da je ne- 
koć, kao i danas, bila razvijena i kerami- 
čarska djelatnost, prije svega proizvodnja 


Rimske svjetiljke, 2 — 3. st. 


posuđa i građevinske opeke. Na to upu- 
ćuju i nalazi u prostoru unutar gradskog 
bedema i u njegovoj blizini: do danas je 
pronađeno pedesetak antičkih keramičar- 
skih peći. Dakle, može se reći da upravo te 
peći, kao i brojno posuđe lokalne proveni- 
jencije, svjedoče o živoj lončarskoj djelat- 
nosti antičkog stanovništva Cibala. 
Trgovinom je u Cibale stizala i roba sa 
svih strana Carstva. Prilikom arheoloških 
istraživanja na svjetlo su dana izišli brojni 
uvezeni proizvodi, primjerice fini glineni 
proizvodi — terra sigillata, staklene posu- 
de, luksuzne lampe i nakit. Zahvaljujući 
sačuvanim rimskim natpisima, možemo 
djelomično rekonstruirati kako je funkcio- 
nirala gradska uprava. Neki nam natpisi 
otkrivaju ponešto i o religioznom životu u 
gradu. Pronađeni su spomenici koji svje- 
doče o kultu Jupitera, Herakla, Posejdona, 
Fortune, Alrodite i Merkura. Osim tih rim- 
skih kultova, zabilježen je i kult Sola i Lu- 

ne, Mitre, alii Nemeze. U Cibale rano pro- 
dire i kršćanstvo, a najraniji je spomenik 
koji o tome svjedoči zlatna gnostička plo- 
616۵ iz trećeg stoljeća ispisana grčkim i se- 
mitskim pismom. U Cibalama je postojala 
i kršćanska općina koja je kasnije prerasla 
u biskupiju. 

Valja istaknuti da su u Cibalama, 321. 
i 328. godine, rođena i dva rimska cara, 
braća Valentinijan i Valens. Njihov je otac 
Gracijan bio uspješni rimski vojnik, na- 
predovao je od službe tjelesnog čuvara do 
pretorijanskog prefekta, nakon čega se po- 
vukao na svoje imanje u blizinu Cibala. 

Antičke Cibale propadaju u provala- 
ma Gota, koji su grad temeljito opljačkali i 
opustošili. Neposredna blizina granice 
Carstva, zahvaljujući kojoj je grad nekoć 
napredovao do rimske kolonije, bila je 
sada kobna. Pa i kasnije su, nakon pro- 
pasti, upravo ta neposredna blizina gra- 
nice i strah od divljih barbarskih plemena, 
onemogućili ponovni oporavak antičkoga 
grada. Ipak, on nije prestao sasvim po- 

Rimske fibule, 4. st. 


stojati, o čemu svjedoči i Justinijanova da- 
rovnica iz 536. godine, u kojoj se navodi 
da car bedeniktincima daruje posjede s 
područja Cibala. To je ujedno i posljednji 
pisani antički izvor u kojem se spominje 
ime grada. 


Melita — Mljet 


I tu je rasla topola i joha i mirisni čempres; 

Po tom su drveću ptice počivale dugačkih krila: 
Sove, k tome sokoli i jezične pomorske vrane, 
Kojeno misle samo na morske poslove svoje. 
Okolo prostrane špilje raširio bi se ondje 

Bujan čokot, na njemu obilati višahu grozdi. 
Četiri tečahu vrela po redu bistricom vodom, 


I petrusina ... 


Već su odavno čitatelji ovih 
stihova iz Odiseje, kojima 
Homer opisuje prelijepi otok 
Ogigiju, na kojem je obitavala nimfa Ka- 
lipsa, pokušavali odgonetnuti o kojem je 
današnjem otoku riječ. I mnogi misle da je 
pjesnik opjevao ljepote upravo jadranskog 
otoka Mljeta. Inače, riječ je o jednoj od 
epizoda na Odisejevu povratku na rodnu 
Itaku, kad ga je pomorska nezgoda, nakon 
devet dana besciljnog lutanja, dovela na 
otok Ogigiju. Junak je bio zadivljen lje- 
potom otoka, ali i očaran lijepom nimfom 
Kalipsom koja se u njega zaljubila. Među- 
tim, idila je kratko trajala. Uskoro je Odisej 
opet počeo čeznuti za domom. Ipak, mo- 
rao je čekati punih i dugih sedam godina 
koje je uglavnom proveo sjedeći na mor- 
skoj obali, zagledan u pučinu. Od tog (slat- 


Jedno uz drugo blizu, al’ svako na stranu svoju, 
Okolo livade bjehu mekotravne ljubice pune 


Homer, Odiseja V, 64 — 73. 
(prev. T. Maretić) 


kog) ropstva oslobodio ga je božanski glas- 
nik Hermo koji je došao na otok prenijeti 
Kalipsi Zeusovu odluku da mora pustiti 
junaka. 

Premda do danas nisu pronađeni spo- 
menici koji govore o grčkoj prisutnosti na 
otoku, sasvim je izvjesno da su ga stari 
Grci poznavali, jer su sačuvani antički 
zemljopisni spisi iz 4. st. pr. Krista u ko- 
jima se otok spominje. A jedna legenda — 
zapisana tek u 16. stoljeću — kaže da se na 
otok sklonio i grčki vođa Agesilaj sa sinom 
Opijanom. Iako je Opijan iz Anazarbe po- 
vijesna osoba koja je živjela u 2. st. i autor 
spjeva o ribarstvu u 5 knjiga, do danas ni- 
je dokazano da je svoj spjev možda napi- 
sao na Mljetu, kao ni to da ga je život na 
Mljetu nadahnuo za spjev. No zato je sa- 
svim pouzdano da su prastanovnici otoka 

bili Iliri, o čemu svjedoče ostaci njihovih 
gomila i grobova. 

O povijesti Mljeta mnogo se više zna 
od vremena kada su Jadranom vladali 
Rimljani. Tako Apijan (Illyr. 16), rimski 
povjesničar, opisujući ilirske ratove, spo- 
minje i otok i navodi njegovo rimsko ime 
Melita. Tada je, 35. g. pr. Krista, Oktavijan 
pokorio stanovnike otoka koji su se bavili 
gusarenjem, i tako bili velika opasnost za 
sigurnost plovidbe rimskim lađama. Ok- 
tavijanova je srdžba bila strašna. Pošto je 
otočane vojno porazio, sposobnije je bacio 
u ropstvo, a ostale je dao poubijati. Kas- 
nije je otok Mljet bio carski posjed. Na nje- 
mu su se naselili rimski kolonisti koji su 
se, zahvaljujući plodnoj zemlji, bavili uz- 
gojem vinove loze i maslina, ali vjerojatno 
i proizvodnjom meda, na što upućuje i eti- 
mologija samoga imena otoka. Da je poljo- 
privreda bila svakako najvažnija gospo- 
darstvena grana, svjedoči i jedan rimski 
natpis koji kaže da se na otoku štovao bog 
Liber, te da je, štoviše, tu postojao i njegov 
hram. Liber, to veoma staro italsko božan- 
stvo, smatrao se zaštitnikom vinogradar- 
stva i poljoprivrede uopće. 

Najimpresivniji antički spomenik na 
otoku ostaci su nekadašnje raskošne zgra- 
de koja se smjestila u uvali današnjeg mje- 
stanca Polače, koji je po građevini i dobio 
ime. Tu je palaču počeo graditi u 5. st. 
comes Pierius kojemu je Odoakar na ime 
duga dao cijeli otok, o čemu svjedoče sa- 
čuvane isprave iz 489. g. Zgrada je bila 
sagrađena kao rezidencijalni i ladanjski 
objekt na kat, s dvije kule na pročelju. Bila 
je smještena na blagoj padini te se pro- 
tezala do same obale. I danas su u Pola- 
čama dobro vidljivi ostaci građevine, i to 


32 


Polače, detalj unutrašnjosti palače, 5. st. 


Perspektivna rekonstrukcija kasnoantičke 
palače na otoku Mljetu, 5. st. (prema E. Dyggveu) 


Polače, ostaci 
kasnoantičke 
palače, 5. st. 

& Mljet, Veliko jezero 
S otočićem na 
kojem je benedik- 
tinski samostan 


ne samo te zgrade nego i manji ostaci ne- 
kih drugih zgrada, što je dokaz naselje- 
nosti te luke u antičko doba. 

Kada su se Hrvati doselili na Jadran, 
otok je pripao Neretljanima koji su potom 
živjeli zajedno s romanskim stanovnicima, 
o čemu izvještava i car Konstantin Porfiro- 
genet u 10. st. Otok je 1151. g., zahvalju- 
jući darovnici zahumskog kneza, pripao 
benediktincima koji su na otočiću u Ve- 
likom jezeru sagradili samostan. Ta je sa- 
mostanska građevina izgrađena u roma- 
ničkom stilu, a neki arhitektonski ostaci 
svjedoče da su na tom lijepom mjestu već 
i u antici postojale građevine. U 16. st. sa- 
mostan je obnovljen u renesansnom stilu 
te kao takav postoji do danas. Uza samo- 
stan je podignuta i romanička crkva sv. 
Marije, na zapadnom dijelu otočića, koja 
je s nekim preinakama još dobro sačuva- 
na. Osim nje, na Mljetu se nalaze i brojne 
druge lijepe crkvice, npr. crkva sv. Trojice 
u selu Prožure, u kojoj je i danas pohra- 
njeno prekrasno brončano romaničko ras- 
pelo. 


Mljet je smješten u južnodalmatinskoj 
otočnoj skupini, a nalazi se nedaleko od 
Korčule i Dubrovnika. Prostire se na povr- 
šini od tisuću četvornih kilometara i ima 
oko tisuću žitelja. Ljepotu otoka ne čine 
samo bujne borove šume i sasvim čisto 
more koje ga kupa sa svih strana nego i 
dva slana jezera, Veliko i Malo, u njegovoj 
unutrašnjosti koja su uskim kanalom po- 
vezana s morem. Na otoku je nekoliko ve- 
ćih naselja od kojih su najznačajniji Po- 
mena, Govedari, Babino Polje i Korita. 
Stanovnici otoka, osim što su dobri doma- 
ćini brojnim turistima, bave se, uostalom 
kao i u pradavna vremena, uzgojem ma- 
slina te proizvodnjom vina i meda. Otok je 
oduvijek bio izvanredan primjer čovjekova 
poštovanja prirode i njihove međusobne 
suživljenosti. Upravo zbog toga Mljet je 
1960. g. proglašen nacionalnim parkom, 
pa se, zahvaljujući strogo pridržavanim 
načelima očuvanja prirodne i kulturne ba- 
štine, sačuvala ta jedinstvena ljepota otoka 
koji se s razlogom smatra najljepšim među 
brojnim hrvatskim otocima. 

coPharoš "= 
Stari 0/30 

<] Stari Grad, rimski 
nadgrobni spome- 
nik s prikazom 
erota, vapnenac, 
2. St. 


Na području na kojem se 
smjestio današnji Stari Grad, 
u jednoj od središnjih uva- 
la otoka Hvara, još su Iliri 
podignuli naselje, koje je 
bilo jedno od većih, dosad 
poznatih, njihovih istočno- 
jadranskih naselja. Ondaš- 
nje je stanovništvo svoju 
zaštitu temeljilo na sustavu gradina, s ko- 
jih su mogli nadzirati okolno more, i u 
koje su se, po potrebi, mogli skloniti. I da- 
nas su uočljive gradine oko Staroga Grada, 
lokaliteti Glavica, Gračišće i Purkin Kuk. 
Izvanredno plodno polje iza naselja, istoč- 
no prema Jelsi i Vrboskoj, omogućavalo je 
ne samo opstanak nego i gospodarski raz- 
voj i trgovinu. Trgovalo se zahvaljujući ilir- 
skom brodovlju koje se sklanjalo u staro- 
gradskoj luci. 

Kako izvješćuju antički literarni iz- 
vori, Grcima je otok Hvar bio dobro po- 
znat. Tako, među inima, piše Diodor (XV 
13,5) da su na Hvar u 4. st. pr. Krista došli 
jonski Grci s egejskog otoka Para, i da su 
tu 385 — 384. g. pr. Krista utemeljili svoje 
naselje. Od trenutka odluke Parana da na 
području Staroga Grada osnuju koloniju 
pa do same provedbe sigurno je prošlo 


Pharos — Stari Grad 


neko vrijeme priprema, u kojem su oni, ne 
sasvim sigurni u popustljivost starosjedi- 
laca, potražili saveznika u Dioniziju Sira- 
kuškom, koji im je pomogao slomiti otpor 
Ilira. Da je Dionizije u tom činu pomoći 
vidio i korist za svoje planove, vidi se iz 
novonastala stanja. Uništenjem brodovlja 
starogradskih Ilira nestalo je i opasnosti 
koja je stalno prijetila Issi. lako Diodor ka- 
ze da doseljenici nisu istrijebili ,barbare” 
nego da su ih pustili Živjeti na nekoj utvr- 
di, ipak je taj događaj oneraspoložio druge 


Grčko antičko posuđe, 4 — 2. st. pr. Krista 

Ilire u susjedstvu koji su pokušali pomoći. 
O sukobima Ilira i Parana svjedoče i epi- 
grafski spomenici. Iako se tragovi prapovi- 
jesnoga ilirskoga naselja gube pod arhitek- 
turom grčkoga grada, ipak su arheološka 
istraživanja pokazala da je naselje bilo spa- 
ljeno. U toj je gareži pronađena domaća 
keramika, ali i ulomci grčkih vaza iz 6. i 5. 
st. pr. Krista koji uvjerljivo svjedoče o ilir- 
sko-grčkim trgovačkim vezama koje su po- 
stojale prije parske kolonizacije. 

Dolaskom na starogradsko područje, 
Jonjani su zauzeli i plodno polje na koje- 
mu su obavili parcelaciju koja je i danas 
dobro vidljiva. Upravo je taj grčki zemljiš- 
ni katastar jedinstven spomenik antičke 
kulture na Sredozemlju. Tvori ga pravilna 
mreža zemljišnih čestica veličine 180x900 
metara s poljskim putovima. Parani su, 
dakle, podignuli grad i ogradili ga bede- 
mom od megalitskih blokova. Istraživanja 
u zadnje vrijeme jasnije otkrivaju izvorni 
izgled grčkoga grada, pa su stručnjaci is- 
kopavanjima otkrili segmente istočnih 
gradskih zidina s gradskim vratima i ku- 
lama, što je pomoglo da se napokon usta- 
novi i istočni rub grada. Osim toga, na vi- 
djelo su izišle i neke ulice grčkoga grada 
koje upućuju na to da su se graditelji dr- 
žali Hipodamova graditeljskog sustava koji 
nalaže uličnu mrežu što se siječe pod pra- 
vim kutom. Ta novija istraživanja otkriva- 
ju element po element, antičku sliku he- 
lenskoga grada kao jedne od najstarijih 
urbanih cjelina na hrvatskoj obali Ja- 
drana. 

Pokazalo se da su dolaskom rimskih 
građana mnoge grčke građevine prenami- 
jenjene, jer se čini da se parametri grad- 
ske jezgre u rimsko vrijeme nisu bitno mi- 
jenjali u odnosu prema helenskima. U 

Stari Grad — pretpostavljeni bedemi 
antičkoga grada (prema B. Gabričeviću) 


Novac kolonije 
Faros s likom 
Zeusa, 

4. st. pr. Krista 

starogradskom polju tada se ureduju i po- 
ljoprivredna imanja sa zgradama (villae 
rusticae). Medutim otvoreno je pitanje o 
upravnom statusu Staroga Grada za vlasti 
Rimljana, koji su oni zvali Pharia. Smatra 
se da je Stari Grad bio municipij, dakle 
grad sa samostalnom gradskom upravom. 
lako izravnog svjedočanstva o tome nema, 
poznati su natpisi na kojima se spominju 
dekurioni, a postojanje dekurionske službe 


znači da je u gradu moralo postojati mu- 
nicipalno vijeće. 

Tijekom kasne antike grad se, kako su 
pokazala istraživanja, vjerojatno smanji- 
vao. U 5. st. je uz istočna vrata podignuta 
i prva ranokršćanska crkva. Prva crkva je 
bila jednobrodna građevina s krstionicom 
koja je imala oktogonalan oblik. U 6. st. 
crkva je preinačena u smislu dvojne ra- 
nokršćanske crkve sa složenim krstionic- 

nim sklopom. Na jednoj od njih, i to sje- 
vernoj, sagrađena je današnja crkva sv. 
Ivana. 

Pokretni arheološki nalazi grčke i 
rimske uljudbe iz prošlosti Staroga Grada, 
jesu brojni natpisi, reljefi, mozaici, skulp- 
ture, keramičko i stakleno posuđe, novac i 

nakit. Iako se oni danas nalaze rasuti u 
više muzeja i zbirki, ipak, zajedno s arhi- 
tektonskim ostacima antičkih građevina 
mogu pružiti sliku nekadašnjega grada u 
kojem je, ponajprije zahvaljujući njegovim 
stanovnicima, i u kasnijim razdobljima 
cvjetala kultura i poštovala se umjetnost. 


Reljef rimskoga 
trgovačkog broda, 
1—2. st. 


Mursa 
Osijek? 
” م‎ 


Kad bi zavladali odrede- 
nim područjima, Rimljani 
su ih pokušali administra- 
tivno urediti, među ostalim 
i osnivanjem provincija. Te 
nekadašnje granice uglav- 


nom ne odgovaraju da- 
našnjima, pa se tako u doba rimske do- 
minacije na tlu Hrvatske nalazio veliki dio 
provincije Dalmacije, dio Panonije Supe- 
rior i Panonije Inferior, dok je teritorij 
Istre nakon Augustova administrativnog 
uređenja Italije i provincija došao u sastav 
X. italske regije. Premda pitanje granica 
između pojedinih provincija, pa tako i pi- 
tanje granice između Dalmacije i Panonije, 
nije do kraja razjašnjeno, može se reći da 
je teritorij nekadašnjih rimskih panonskih 
provincija zahvaćao otprilike područje od 
današnje granice sa Slovenijom, obuhva- 
ćao okolicu Karlovca, išao dolinom Kupe 
prema Sisku, te nizvodno Savom do kraj- 
njih istočnih granica. Obuhvaćao je, dakle, 
područje između Save i Drave s gradovima, 
Zagrebom, Siskom, Varaždinom, Daruva- 


rom, Osijekom, Vinkovcima, da spomene- ٠ 


mo samo neke. Bilo je to nekad, kao i da- 
nas, razvijeno područje koje je svoj 
procvat zahvaljivalo važnim prometni- 


Mursa — Osijek 


cama, ali i plodnoj zemlji. I za vladanja 
Rima, zahvaljujući upravo tim predispo- 
zicijama, područje je bilo dobro napučeno. 
Tu su se miješali narodi i običaji, prolazile 
vojske i robovi, pobunjenici i izbjeglice. Tu 


Nadgrobna stela s prikazom tritona, 2. St. 


41 


ao 
ŠI 


ia 
FS 


Pogled na 
Osijek i Dravu 


مدا تم 


a ٨ ag 
ایروا تاج‎ 
ہیں‎ 


S‏ ی 


11٤۷00 


S.‏ و ہے دی جج ena‏ عو DE‏ محمد 

Pretpostavljeni smještaj rimske Murse u 

Rimske brončane svjetiljke, 1 — 3. st. 


Bronéana statua rimske boginje Venere, 
2— 3. St. 

se živjelo i umiralo, ratovalo i trgovalo, ali 
i vodio intezivan religiozni život, jer su an- 
tički stanovnici bili bogobojazni ljudi. 
Jedan od istaknutijih antičkih grado- 
va u Panoniji bila je Mursa. Njezino je 
područje, kako govore materijalni izvori, 
bilo naseljeno od prapovijesti do dolaska 
Rimljana, a dotad je pripadalo keltsko-pa- 
nonskoj kulturi. To je predrimsko naselje 
bilo smješteno na području osječkoga Do- 
njega grada. Rimski car August je 35. g. 
pr. Krista započeo s osvajanjem zapadnog 
dijela današnje Hrvatske, pri čemu je 0s- 
vojio i Sisciju koju je potom organizirao 
kao uporište za daljnja napredovanja pre- 
ma Dunavu. Počeci rimske vlasti obilježeni 
su pobunama domaćeg stanovništva i kr- 
vavim ustancima od kojih je onaj u prvom 
desetljeću 1. st. naznamenitiji i koji se zbog 
istog imena obojice vođa ustanika naziva i 
Batonovim ustankom. U to je vrijeme, čini 
se, u blizini Murse organiziran i boravak 
rimske vojske, na što upućuje gradnja ka- 
stela ili logora. Batonov je ustanak, kao 
uostalom i mnogi koji su bili organizirani 
protiv nadmoćne, savršeno opremljene i 
organizirane rimske vojne sile, završio 
potpunim porazom ustanika. Nakon toga, 
Tiberije ustrojava Panoniju kao posebnu 


provinciju, kojoj je na čelu bio rimski na- 

Rimska posuda 一 kadionica, keramika, 
2 —3. st. 


Rimska keramička maska, 2. st. 

mjesnik u statusu prokonzula. Godine 107. 
car Trajan reorganizira Panoniju dijelje- 
njem na dva dijela: na Gornju Panoniju i 
Donju Panoniju (Pannonia Superior i Pan- 
nonia Inferior). Prvi namjesnik novoos- 
novane kolonije Donje Panonije bio je Ha- 
drijan, poslije rimski car. Za vrijeme svog 
vladanja, vjerojatno 133. g., dodijelio je 
Mursi status kolonije te je grad od tada 
nosio ime Colonia Aelia Mursa. 

Cini se da je u vrijeme Hadrijanova 
vladanja, a u sklopu njegova nastojanja da 
obnovi podunavski limes, i u Mursi vladala 
jaka graditeljska djelatnost, o čemu govore 
sačuvani natpisi. To je, međutim, i vrijeme 
kada se dovršava proces romanizacije do- 
maćeg stanovništva koje živi mirno i bez 
velikih potresa. Odlučna bitka koja se vo- 
dila među vojskama Konstancija II. i uzur- 
patora Magnencija zbila se 352. g. Izvje- 
štaji kažu da je to bila strašna bitka u kojoj 
je poginulo više od 54 000 vojnika, čime je 
zadan i težak udarac obrani carskih gra- 
nica. 

Premda za to ne postoje konkretni ma- 
terijalni dokazi, istraživači su skloni teoriji 
koja kaže da se rimski grad Mursa razvio 
iz nekadašnjega vojnog logora. Osim toga, 
tumači se da je bilo i nekoliko posebnih 
graditeljskih faza, koje datiraju od vreme- 
na Hadrijanova vladanja do provale za- 
padnih Gota, nakon 378. g. 

Pri pokušaju rekonstrukcije izgleda 
antičkoga grada Murse arheolozi se služe 
izvanredno vrijednim crtežima i planovi- 
ma hrvatskog znanstvenika, književnika i 
filologa Matije Petra Katančića (1750 一 
1825). Zahvaljujući Katančićevu maru, sa- 
čuvani su tekstovi danas nestalih natpisa, 
kao i brojni planovi i crteži antičke arhi- 
tekture Murse. Na temelju tih Katančićevih, 

Kollerovih i Franjetićevih crteža, te uz po- 
moć arheoloških iskopavanja, smatra se 
da je antička Mursa bila grad s pravilnim 
rasterom ulica, gradskim trgom — foru- 
mom, hramovima, bazilikom, kurijom, 
kupalištem i amfiteatrom. Nadalje, zahva- 
ljujući Katančićevim zapisima i, dakako, 
arheološkim istraživanjima, otkriveni su 
1985. g. i temelji antičkoga mosta preko 
rijeke Drave. 

Antički se grad prostirao na oko 40 000 
četvornih metara, i, kako je u to vrijeme 
bilo uobičajeno, bio je opasan bedemima. 
Bedemi su, međutim, opasivali grad s tri 
strane, jer se sjeverna strana protezala uz 
obalu rijeke Drave. Središte se grada u 


srednjem vijeku premješta na nedaleki lo- 
kalitet Tvrđe, a za izgradnju nekih dijelova 
srednjovjekovnoga grada koristi se i gra- 
devinski materijal antičkih zgrada i be- 
dema. 

Premda su danas u Osijeku jedva vid- 
ljivi arhitektonski ostaci antičkih građe- 
vina, u Muzeju Slavonije, u istom gradu, 
pohranjeni su mnogi pokretni spomenici 
koji svjedoče o stanovništu, običajima i na- 
činu života u antičkoj Mursi. lako arheo- 
lozi još nisu uspjeli u Mursi pronaći ostatke 
rimskog hrama, o izraženoj religioznosti 
antičkog stanovništva potvrđuju brojni ki- 
povi, oltari i posvete božanstvima. Najviše 
se štovao vrhovni rimski bog Jupiter, ali i 

Herkul i Merkur. Sačuvane su posvete egi- 
patskim bogovima Izidi i Ozirisu, te ostaci 
orijentalnih kultova Mitre i Kibele. Prona- 
dena su i svjedočanstva o postojanju ži- 
dovske zajednice. Iz antičke literature sa- 
znajemo zanimljiv podatak da je u Mursi 
već 331. g. postojala bazilika mučenika, u 
koju su se, kako piše Sulpicije Sever, sklo- 

nili car Konstancije i murski biskup Va- 
lens. U velikom broju antičkih grobova na- 
deni su mnogi nalazi raznovrsnog nakita, 
kao i grobni prilozi: različite posude, svje- 
tiljke, novčići te pokojnikovi osobni pred- 
meti. I ti se predmeti, među kojima se neki 
ističu izuzetnom ljepotom, također čuvaju 
u Muzeju Slavonije u Osijeku. 


Rimski zlatni 
novac, 1 — 4. st. 


Narona — Vid kod Metkovića 


Rijeka Neretva, duga 
218 km, izvire jugoistočno 
od planine Zelengore u 
Hercegovini i jednim svo- 
jim dijelom teče kroz hr- 
vatsku regiju Dalmaciju. 
Širokim deltastim ušćem 
ulijeva se u blizini grada Ploča u Jadran- 
sko more. I danas, kao i u antičko vrijeme, 
uz obalu Neretve bila su smještena naselja 
koja su napredovala zahvaljujući bo- 
gatstvu vode koja je plodila okolna polja. 
Osim toga, Neretva je i u davnoj povijesti 
jednim svojim dijelom bila plovna, što je 
omogućilo razvoj trgovačkog puta koji je iz 
Jadranskog mora, rijekom uzvodno vodio 
prema unutrašnjosti. U antičko doba po- 
sljednja lučka postaja bio je grad Narona 
— danas malo selo Vid, udaljen oko 4 km 
od današnjega gradskoga središta Met- 
kovića. 

Najstariji do danas poznati antički li- 
terarni spomen Narone nalazimo kod Teo- 
pompa kojeg citira Strabon (VII, 5, 9), iz 
čega možemo zaključiti da je već u 5. st. 
pr. Krista Narona bila grčki trgovački em- 
porij. O tomu svjedoče i nalazi novca gr- 
čkih gradova, gema i svjetiljki. Čini se, me- 


dutim, da Narona nije bila grčka kolonija 
nego samo naselje, baza grčkih trgovaca i 
domaćeg stanovništva. Za rimske vlada- 
vine situacija se promijenila. Rimljani su 
za svojih vojnih pohoda protiv ilirskog ple- 
mena Delmata koristili Naronu kao vojno 
uporište. Zahvaljujući jednom natpisu (CIL, 
III, 1820) poznato je da je u gradu živjela 
zajednica rimskih građana koja je tvorila 
conventus civium Romanorum. Kasnije 
Narona postaje kolonija — colonia civium 
Romanorum — što ubrzava njezin razvoj. 
U doba kasne Republike Narona je već bila 
središte juridičkog konventa, što govori o 
značenju samoga grada u odnosu prema 
široj regiji. U prvim stoljećima Narona do- 
življava najveći procvat u trgovini, zanat- 
stvu i graditeljstvu. 

Uz antičku Salonu (danas Solin, u pred- 
građu Splita) i Jader (današnji Zadar), 
Narona je bila jedan od najvećih antičkih 
gradova rimske provincije Dalmacije. Na 
njezinu su se ageru naseljavali i veterani 
koji su tako širili utjecaje rimske civiliza- 
cije, ne samo u gradu nego i na području 
cijelog agera koji je, vjerojatno, bio neuo- 
bičajeno velik jer se prostirao od poluo- 
toka Pelješca, cijelom dolinom rijeke Ne- 

retve sve do grada Mostara. Cini se da je 
već u 3. st. razvoj Narone pomalo stagni- 
rao, da bi u 6. st. taj grad podijelio sud- 
binu propadanja s mnogim antičkim gra- 
dovima u Dalmaciji. 

Danas se na mjestu antičke Narone 
nalazi selo Vid, koje nije više na obalama 
rijeke Neretve, kao što je to sigurno bila 
antička Narona. Neretva je, naime, promi- 
jenila svoj tok te se udaljila od Vida čak 
4 km. Za sada nije poznato kada je korito. 
Neretve skrenulo, ali ako su se te promje- 
ne dogodile u antici, moguće je da su one 
razlog stagnaciji i konačnom propadanju 
Narone. 

U Naroni su hrvatski arheolozi 1968. 
godine počeli sa sustavnim istraživanjima, 
pa se danas, zahvaljujući njima, može 
nešto više kazati o nekadašnjem izgledu 
Glava cara Vespazijana, kraj 1. st. toga antičkoga grada. Narona se, dakle, 


1 bedemi 


5 Vid kod Metkovića, tlocrt antičkoga 
gradske ulice 
3 forum grada (prema M. Palčoku) 

Dio helenističke stele, 2 — 1. st. prije 
Krista 


prostirala na području od oko 25 hektara 
i zauzimala je prostor brežuljka visokog 
85 metara, odakle se lepezasto širila do 
same obale rijeke Neretve. I danas se na 
sjevernoj i južnoj strani sela mogu razab- 
rati ostaci fortifikacijskih sustava, bedema 
i kula rađenih u nekoliko faza. Na istočnoj 
strani grada, koji se spuštao prema rijeci, 
vjerojatno nije bilo bedema, a neka su se 
prigradska naselja smjestila, kako svjedo- 
če arheološki ostaci, i na desnoj obali Ne- 
retve. Na zapadnoj strani grada, na samom 
vrhu brežuljka, gdje započinje i visoravan, 
bio je između 4. i 3. st. pr. Krista sagrađen 
važan sustav obrambenih zidova i okrug- 


Stela Kaja Amerina, 2 — 1. st. prije Krista 


lih kula, kojih su ostaci pronađeni ispod 
zidova katoličke crkve smještene na sa- 
mom vrhu brežuljka. Čini se, stoga, da je 
Narona u prvoj urbanističkoj fazi bila 
smještena upravo na vrhu brežuljka, da bi 
se kasnije, a posebice u vrijeme procvata 
grada, širila prema dolje, kada su se sa- 
gradili i novi bedemi. Kako se na istom 
tom brežuljku, na kojem su se u antici na- 
lazile kuće i ulice Narone, danas nalaze 
kuće stanovnika sela Vida, uvelike su one- 

mogućena arheološka istraživanja. Tako 
se ne može sa sigurnošću utvrditi kako su 
tekle gradske komunikacije. Ipak, čini se, 
na osnovi geodetskih i fotogrametrijskih 
snimaka, da su današnje glavne ulice Vida, 
smještene na glavnim antičkim komuni- 
kacijama. 

Narona je, kao i danas Vid, bila smje- 
štena na terasama strmog brežuljka i oko 
njega, a glavna je vodoravna ulica, upravo 
zbog specifičnih uvjeta terena, bila pri dnu 
brijega. Ona je bila i dio ceste Salona — 
Narona, a bila je povezana i s rimskim fo- 
rumom, o čijoj se orijentaciji i dimenzi- 
jama malo zna, osim da se nalazio na dnu 
posljednje terase brežuljka, te da je morao 
sadržavati monumentalne građevine, osta- 
ci kojih su ugrađeni u kuće i štale stanov- 
nika Vida. U Naroni su sigurno postojali 
svi u to doba uobičajeni objekti javnog ži- 
vota, o čijem nam postojanju govore brojni 
natpisi. Upravo zahvaljujući njima znamo 
da su u Naroni postojali hramovi Libera, 
Eskulapa i Augusta, teatar, više kupališta 
i različiti municipalni objekti. 

U Naroni i njezinoj okolici već su de- 
setljećima stručnjaci, ali i mještani naila- 
zili na brojne rimske spomenike, među ko- 
jima se ističu nadgrobne stele, od kojih su 
neke i monumentalnih razmjera, sarko- 
fazi, statue i dijelovi statua, reljefi i natpisi, 
koji svjedoče o živoj povijesti grada, o bo- 
gatstvu građana koji su dali izrađivati ta 
umjetnička djela, kao i o postojanju kva- 
litetnih lokalnih obrtnih radionica. No 
zbog nemogućnosti rješavanja imovinskih 
odnosa između stanovnika Vida i istra- 
živačkih ekipa sve do ljeta 1995. g. nisu 
bila moguća temeljitija istraživanja unutar 
gradskih zidina. Ipak, nakon sporazuma s 
vlasnicima kuća za koje se pretpostavljalo 

Antiéki sunéani sat 


Poprsje božice 
Izide, 2 — 3. st. 


Rimska koštana kutijica 


5 prikazom borbe Pigmeja i ždrala 


da su na antičkim lokalitetima, u istraži- 
vanjima koja su obavljena 1995. i 1996. 
pod nadzorom Arheološkog muzeja iz Spli- 
ta došlo je do najsenzacionalnijeg otkrića 
do sada. Na lokalitetu Plećaševe štale u 
Vidu, smještenom uz samu najdonju te- 
rasu strmog brežuljka na kojem se nekoć 
nalazila antička Narona, pronađeno je, 
među ostalim arheološkim materijalom, i 
16 rimskih statua, od kojih su neke nad- 
naravne veličine. 


Već te, 1995. g. otkriveni su temelji 
jednog zdanja na pretpostavljenom pod- 
ručju nekadašnjeg rimskog foruma za koji 
se smatra da je bio hram posvećen božan- 
skom Augustu. Od toga je antičkog objekta 
sačuvano popločenje pred njegovim ula- 
zom, ulazni prag, ožbukani zidovi u visini 
od 1 do 3 m, bijeli mozaični pod, uokviren 
crnim rubom, tribina visine jednoga metra, 
koja se protezala uzduž zidova objekta i 
koja je, očito, služila kao postolje brojnim 
kipovima. Na podu je pronađeno 16 obez- 
glavljenih mramornih statua, bačenih jed- 
na preko druge. Riječ je o kipovima ca- 
reva, pripadnika carske obitelji, kipovima 
uglednih građana i rimskih božanstava, 
kojih je nastanak preliminarno datiran u. 
razdoblje 1. i 2. st. Osim kipova, prona- 
dena su i dva zavjetna žrtvenika iz 2. st. 
posvećena božici Veneri, kao i natpis rim- 
skog namjesnika te provincije — Publija 
Kornelija Dolabele, na kojemu piše da po- 
stavlja kip u čast Augusta. 

Nakon pronalaska kipovi su očišćeni, 
te su uslijedili konzervatorsko-restaura- 
torski radovi. Očekuje se znanstveno vred- 
novanje njihove umjetničke i spomeničke 
vrijednosti, ali i ono što je do sada pro- 
nađeno daje sasvim čvrstu podlogu teori- 
jama o nekadašnjem sjaju Narone, kao o 
jednom od vodećih rimskih provincijalnih 
gradova na Jadranu. 

Rimske staklene 
bočice, 1 — 3. st. 


Nin — antička Aenona 一 
jedan je od mnogih zna- 
menitih istočnojadranskih 
hrvatskih gradova koji se 
odlikuju izvanredno du- 
gom poviješću. U ovom 
slučaju ona seže duboko u 
prapovijest. Svoje dugo 
postojanje i razvoj Nin sigurno može zah- 
valiti i zanimljivom topografskom položa- 
ju. Grad je, naime, podignut na otočiću ne- 
pravilnog kružnog oblika, smještenom u 
samom dnu dubokog i dobro zaštićenog 
zaljeva, a ispred samog ušća rječice Riči- 
ne. U njegovoj blizini, samo 18 km jugois- 
točno, nalazi se Zadar — antički Jader. 
Već više od stotinu godina arheološki 
su ostaci Nina predmetom znanstvenih is- 
traživanja. Valja reći da se u Ninu, kao i u 
drugim jadranskim gradovima, svaki novi 
naraštaj nastanjivao na lokalitetima svojih 
prethodnika. Pritom se uglavnom nisu os- 
vrtali na baštinu, tj. njezine materijalne 
ostatke, nego su ih rabili za stvaranje bo- 
ljih uvjeta života. Unatoč tako zgusnutoj, 
gotovo vertikalnoj strukturi, istraživanja su 
mogla utvrditi mnoge važne postaje grad- 
ske povijesti. Dokazano je da se najraniji 
naseobinski život pojavljuje u mlađem ka- 


Aenona — Nin 


Liburnski cipus, 1. st. 


menom dobu. Ipak, najvažniji ostaci iz pra- 
povijesti potječu iz željeznog doba, kada 
su tu živjeli Liburni — moćno ilirsko ple- 
me, kojemu je Nin bio jedno od najvažnijih 
naselja. A zahvaljujući upravo ninskim li- 

burnskim nalazima iz vise stotina otko- 
panih grobova, mogao se utvrditi razvojni 
put liburnske kulture, kao i svih vaznijih 
političkih i kulturnih mijena toga kraja. 
Korijene latinskoga toponima Aeno- 
na, kako su Rimljani nazivali Nin, treba 
vjerojatno tražiti u protoilirskim elementi- 
ma. Današnji hrvatski oblik imena nastao 
je, kako kaže već i znameniti bizantski car 
Konstantin Porfirogenet, spisatelj i histo- 
riograf, od romanskog imena Nona. 
Arheološki nalazi, poglavito oni iz rim- 
skih nekropola, ali i drugi, omogućuju da 
se barem djelomično rekonstruira povijest 
grada pod rimskom vlašću. Detalji u vezi s 
rimskim zauzimanjem liburnskih područja 
nisu nam poznati jer antička vrela o tome 
uglavnom šute. Međutim, pretpostavlja se 
da su Rimljani i te kako dobro bili upo- 
znati sa situacijom na istočnoj jadranskoj 
obali. Na primjer, grčki je povjesničar 
Apijan (Illyr. 1, 3) u 2. st. zabilježio da su 
Rimljani svoje brze lađe nazivali liburna- 
ma (liburnicae) prema njihovu izvornom 
liburnskom podrijetlu. Za sada je poznato 
da su u prvim rimskim pohodima na is- 
točni Jadran, 229. g. pr. Krista, Liburni 
označavani kao neprijatelji, o čemu izvješ- 
ćuje rimski povjesničar Flor (4, 77). Do 
129. g. pr. Krista povijesna vrela šute, a u 
to je vrijeme zabilježeno da je rimski kon- 
zul Tuditan među drugim narodima svla- 
dao i Liburne. Od toga se vremena pod- 
ručje Liburna povremeno pojavljuje u 
pisanim izvorima prema kojima se može 
zaključiti da je potpalo pod rimsku domi- 
naciju, ako ne cijelo, a ono barem njegov 
obalni dio. Tako, među ostalim, rimski hi- 
storičar Apijan 0۲۰ 12) piše da su se Li- 
burni obratili Cezaru za pomoć u sukobu s 
ilirskim plemenom Delmata. Epigrafski 

Rimski hram na antičkom forumu, dovršen 
za vladanja cara Vespazijana (69 — 78) 


Ulomak vijenca s trabeacije 
rimskoga hrama, 1. st. 


spomenici obavješćuju i o tome da su li- 
burnski mladići već u doba ranog Carstva, 
bili u sastavu rimske vojske. U poznatome 
povijesnom sukobu dvojice trijumvira Pom- 
peja i Cezara, dio Liburna je bio pristao uz 
Pompeja, a dio uz Cezara, uz Cezara ug- 
lavnom gradski element, pa tako i onaj iz 
Aenone. I u toj se prigodi u izvorima Spo- 
minju znamenite lađe liburne. 

Liburni, kao uostalom i drugi poko- 
reni narodi, nisu bili zadovoljni rimskom 
vlašću te su je se pokušali osloboditi. Li- 
burnsku vojnu akciju protiv Rima svladao 
je zapovjednik rimske mornarice Agripa, 
te im konfiscirao brodovlje koje je poslije u 

bitki kod Akcija 31. g. pr. Krista odigralo 
važnu ulogu. Poslije je područje Liburna, s 
njihovim gradovima, ušlo u sastav rimske 
provincije Dalmacije. 

U početku rimske dominacije Aenona 
je bila vjerojatno civitas peregrinorum, 
dakle općinska teritorijalna zajednica S 
određenom autonomijom. Rimski povjes- 
ničar Plinije piše da je na liburnskom pod- 
ručju bilo 14 takvih gradova, no ne navodi 
njihova imena. Iz tog je statusa Aenona 
prešla u viši status municipija rimskih gra- 
dana, municipium Latinum, a stanovništvo 
je bilo uglavnom upisano u tribus Sergia. 
Zahvaljujući upravo tom tribusu, razmatra 
se teza da joj je civitet, pa s time povezan 
i minicipalitet, udijeljen za vladanja cara 
Augusta. Zahvaljujući natpisu datiranom 
iz vremena vladavine cara Tiberija može 
56 pretpostaviti da je na čelu gradske 
uprave bio kolegij duumvira. 

Kakav je bio onovremeni život u gra- 
du i kako je živjelo njegovo stanovništvo 
dade se donekle zaključiti i prema samom 
izgledu grada. Poznato je da su imućniji 
građani dali sagraditi neke od važnijih gra- 
devina. Tako saznajemo da je određeni Gaj 
Julije Etor, inače jedan od gradskih čel- 
nika, dao sagraditi most kojim se Aenona 
povezala s kopnom. U gradu su, osim do- 
maćih žitelja, živjeli i Italci i Orijentalci, 
koji su temelj svojeg ekonomskog prospe- 
riteta vidjeli u trgovini. Teritorij Aenone 
bio je prostran jer se protezao i na velik 
dio kopna iza samog otoka. Pretpostavlja 
se da je u samom gradu živjelo oko 10 000 
stanovnika. Grad je bio opasan bedemima 
kojih je dužina iznosila oko 1 400 m, ši- 
rina 1.78 m, a visina 5.90 m: 

Na temelju urbanističko-arhitekton- 
skih studiranja i analiza postojeće situacije 


u gradu te arheoloških istraživanja i zrač- 
nih snimaka, može se kazati da je orga- 
nizacija gradskog areala bila ortogonalna, 
i to neovisno od morfologije otočića na ko- 
jem je smješten. Grad je imao sva arhi- 
tektonska, obilježja provincijalnih rimskih 
gradova, tj. spomenute bedeme, gradski 
trg s hramom — forum, tržnicu — empo- 
rium, javne zgrade kao što su vjećnica, za- 
tvor i sl., vodovodni sustav — aquaeduc- 
tum, barem jedan most, vjerojatno i luku, 
te stambene zgrade. 

Ostaci rimskih obrambenih zidina gra- 
da Nina djelomično se mogu vidjeti istoč- 
no od južnih gradskih vrata. Čini se da su 
kasniji srednjovjekovni bedemi sagrađeni 
na istoj ili barem približnoj liniji antičkih 
bedema. Forum u Aenoni nije još dovoljno 
istražen, ali se danas sa sigurnošću zna 
gdje se nalazio, kao i to da je hram bio 
sagrađen na samom forumu i uzdignut na 
podij. Bio je to hram posvećen kapitolin- 
skoj trijadi, božanstvima Jupiteru, Junoni 
i Minervi s trodijelnom celom. Hram je po- 
dignut za vladanja cara Vespazijana, kako 
piše na natpisu s pročelja. Taj je monu- 
mentalni hram, premda samo djelomič- 
no sačuvan, najveći rimski hram u Hrvat- 
skoj. Bio je dug 45 metara, a širok 21.5 m. 
Hram je u bočnim celama imao i niše zbog 
kojih neki smatraju da je u neko vrijeme 
hram dobio i ulogu Augusteuma. Od tog 
hrama, koji se još istražuje, sačuvani su 
temelji kao i poneki arhitektonski detalji, 
koji svjedoče o njegovu nekadašnjem veli- 
čanstvenom izgledu. 

U blizini starohrvatske crkvice Sv. 
Križa istražen je kompleks rimskih stam- 
benih kuća. Riječ je o kućama manjih di- 
menzija na kat, koje su u prizemnim pro- 
storijama imale i dućančiće, tabernae, 


okrenute ulici. Iz razdoblja rimske prošlo- 
sti Nina sačuvano je više skulptura, nat- 
pisa te brojni manji ukrasni ili uporabni 
predmeti od stakla, kosti, plemenitih me- 
tala i keramike, pronađeni u nekropolama 
antičkoga grada. Vrlo je zanimljiva sku- 
pina monumentalnih carskih figura isko- 
panih u 18. st. u jednome gradskom vrtu. 
Danas se te skulpture čuvaju u Arheo- 
loškom muzeju u Zadru, uostalom kao i 
mnogi drugi spomenici iz Nina. Iz Nina 
potječe i nekoliko specifičnih nadgrobnih 
spomenika, poznatih pod nazivom liburn- 
ski cipus. Takvi se nadgrobni spomenici 
pojavljuju isključivo na području Liburna, 
a imaju cilindrično tijelo s koničnim za- 


Rimske staklene bočice, 1 — 4. st. 

vršetkom i akroterijem u obliku borove 
šiške. 

Za vrijeme seobe naroda u 6. st. Nin 
je bio gotovo potpuno razoren. No obnav- 
lja se i uskoro ga naseljavaju Hrvati. Iz 
razdoblja srednjeg vijeka potječu mnogi 
vrijedni spomenici, od kojih se ističe pre- 
krasna predromanička crkvica Sv. Križa. 
Pronađeni su i natpisi koji svjedoče o tome 


da je Nin bio jedna od prijestolnica hrvat- 

skih vladara i sjedište istoimene biskupije. 
U to doba Nin je bio vrlo važan grad u ko- 
jemu su se održavali hrvatski državni i cr- 
kveni sabori. Danas je to skroman gradić 
koji živi u sjeni moćnoga Zadra. No Ni- 
njani, pomno i savjesno u riznici župne 
crkve, kao i u gradskoj arheološkoj zbirci 
čuvaju svjedočanstva svoje nikad zaborav- 
ljene, znamenite i slavne antičke i hrvat- 
ske prošlosti. 


Pogled na 
današnji Nin 


Kako izvješćuje rimski pi- 
sac Livije, antički stanov- 
nici istarskog poluotoka 
Histri bili su, zbog svojih 
gusarskih vještina, stalna 
opasnost i velika smetnja 
mirnoj plovidbi rimskih 
brodova u sjevernom Jadranu. Takvo ne- 
podnošljivo stanje Rimljani su odlučili ri- 
ješiti borbom, pa su 221. g. pr. Krista 
zaratili protiv Histra. Neki suvremeni po- 
vjesničari taj rat nazivaju i Prvim hi- 
starskim ratom. U tom prvom pohodu na 
Histre Rimljani su bili vrlo uspješni, pa se 
to može smatrati početkom prodora rim- 
ske sile na istarski poluotok. Naravno da 
je dolazak Rimljana poremetio dotadašnji 
život na poluotoku. Histri su bili prisiljeni 
povlačiti se u unutrašnjost zemlje, jer su se 
Rimljani postupno smještali na obalnom 
području. Podizali su vojne utvrde u po- 
godnim prirodnim lukama osnivali trgo- 
višta, emporije, kojima su osiguravali si- 
gurniji i brži protok robe. Potom su počeli 
osnivati naselja rimskih građana, oppida 
civium Romanorum. Jedno od takvih na- 
selja bio je i Poreč. 

Poreč je smješten u središtu zapadne 
obale Istre, na poluotoku pred kojim se 


Parentium — Poreč 


nalazi nekoliko malih otoka, od kojih se 
posebno ističe otočić Sv. Nikole. Zahva- 
ljujući plodnim poljima u zaleđu i prirodno 
zaštićenoj luci, područje na kojemu se i 
danas nalazi suvremeni grad Poreč bilo je 
naseljeno već u prapovijesno doba. U vri- 
jeme rimske vladavine Poreč se, uz Pulu i 


Rimska stela uzidana u zid 


suvremene 6 

Trst, razvio do statusa kolonije, koji je do- 
bio za cara Tiberija. Sluzbeno ime anti- 
čkoga Poreča bilo je Colonia Iulia Paren- 
tium. Gradu je pripadalo plodno zemljište, 
ager, u njegovu zaleđu. Istra je tada bila 
podijeljena na tri agera koji su pripadali 
trima istarskim gradovima — kolonijama. 
Obrada plodnog zemljišta, proizvodnja 
ulja, vina i druge robe kojom se moglo us- 
pješno trgovati jamčili su naime ekonom- 
ski napredak stanovništva. A uspješna go- 
spodarska situacija odražavala, se i na život 
u gradu i na njegovu izgradnju, o čemu 
nam svjedoče brojni spomenici. 

Prilikom izgradnje grada na porečkom 
poluotoku Rimljani su se služili uobiča- 
jenim načinom gradnje gradova kolonija, 
koji se temeljio na ortogonalnom raspo- 

redu ulica unutar zaStitnih bedema. Po- 
recke gradske ulice u smjeru istok — zapad 
nazivale su se, kao i u drugim antičkim 
gradovima, dekumani, a karda su ih pre- 
sijecala pod pravim kutom. Te gradske uli- 
ce uokvirivale su pravilno smještene sku- 
pine kuća — insulae. Od antičkih gradskih 
bedema danas u Poreču nije sačuvano go- 
tovo ništa. Nasuprot tome, danas se izvan- 
redno dobro razabire nekadašnja gradska 
urbana struktura, a pravci više suvreme- 
nih gradskih ulica podudaraju se s anti- 
čkima. Tako se današnja moderna ulica, 
koja još nosi antičko ime Dekuman, u jed- 
nom svojem dijelu nalazi na nekadašnjoj 
glavnoj rimskoj ulici decumanus maximus. 
Ta je ulica bila i produžetak glavne ceste 
kojom se dolazilo u grad, što je značilo da 
je bila glavna prometnica porečkog agera. 

Središnja točka svakoga grada, mjesto 
okupljanja, trgovanja, mjesto gdje su bile 
smještene javne službe, bio je glavni trg 
koji su Rimljani zvali forum. Ti su trgovi 
uglavnom bili u samom gradskom sredi- 
štu, no forum u Poreču, sa svojim sakral- 
nim dijelom, odnosno kapitolijem s hra- 
movima, nije bio u središtu grada nego pri 
samom vrhu poluotoka, na zapadnom kra- 
ju dekumana, na prostoru uz more koji se 
danas zove Marafor. Topografija foruma, 
kao i cijelog antičkog Poreča, još se istra- 
žuje. lako kasnije dogradnje na forumu, 
primjerice kasnoantička crkva, srednjovje- 
kovna cisterna za vodu, crkva sv. Jurja, 
barokne stambene zgrade, ali i druge gra- 
devine, djelomično onemogućuju istraži- 
vanja, poznato je ipak da je rimski forum 
imao oblik četverokuta. Stranice toga če- 
tverokuta bile su duge oko 43 metra, a na 
njegovu se zapadnom dijelu nalazio pro- 
stor s hramovima. 


64 


Ostaci antičke građevine u blizini 


nekadašnjeg foruma, 1. st. 


S područja antičkoga grada potječu i 
brojni epigrafski spomenici koji govore o 
antičkom stanovništvu, municipalnoj upra- 
vi grada, gradskim kolegijima, kao i o su- 
djelovanju gradskog stanovništva u izgrad- 
nji nekih javnih gradskih prostora. Među 
tim natpisima ističe se natpis zamjenika 
zapovjednika ravenatske flote T. A. Vera 
Ut 2723). Zahvaljujući tom natpisu sazna- 
jemo da je Vero omogućio obnovu grad- 


Podni mozaik 
s prikazom ribe, 
4. St. 


skog hrama, da je sagradio pristanište i da 
je, pošto se povukao iz redovne službe, ob- 
novio i svoju kuću. 

Najvažniji i najbolje sačuvani arhitek- 
tonski spomenik antičkoga Poreča je sklop 
građevina Eufrazijeve bazilike. Riječ je o 
kompleksu sakralnih zgrada kojih je grad- 
nja započela u 3. st. i trajala gotovo ne- 
prekidno do modernih vremena. U Poreč 
je vrlo rano prodrlo kršćanstvo, tako da je 
u gradu već krajem 3. odnosno početkom 
4. stoljeća bilo biskupsko središte. Ti su 
prvi kršćani, čija vjera još nije bila lega- 
lizirana, sagradili crkvu na mjestu rimske 
kuće koja je bila u blizini gradskih vrata. 
Danas se ta građevina naziva Maurov ora- 
torij, po porečkom mučeniku Mauru. Kad 
je kršćanstvo postalo državnom religijom, 


stara je crkva proširena. Tada su u pro- 
širenu crkvu, kako je zabilježeno na jed- 
nom sačuvanom natpisu, prenesena. i ti- 
jela mučenika među kojima je bilo i tijelo 
biskupa Maura. Još se mogu vidjeti dije- 
lovi podnih mozaika koji su krasili crkvu iz 
3.14. st. Na tom se istom prostoru u 5. st. 
gradi velika, trobrodna bazilika, pravokut- 
nog oblika, bez apside. U 6. st. biskup Eu- 
frazije na temeljima donjih zidova bazilike 
dao je podignuti novu građevinu koja po- 
staje najznamenitijom građevinom tog sa- 
kralnog kompleksa i koja se po njemu na- 
ziva Eufrazijevom bazilikom. 

Ta izvanredno dobro sačuvana bazi- 
lika sagrađena je u skladu s tadašnjim va- 
žećim umjetničkim kanonima bizantskog 
stila. Umjetnost bizantske epohe stiže na 

4 Apsida Eufrazijeve 


bazilike, 6. st. 


Podni mozaik 
bazilike, 4. st. 


Na sljedecoj 
stranici: detalj 
kupole apside 
Eufrazijeve bazi- 
like, 6. st. 


Jadran, pa tako i u Poreč, iz Konstantino- 
pola. No bazilika biskupa Eufrazija imala 
je tri apside, pa s tim arhitektonskim no- 
vumom spada u najranije primjere trobrod- 
ne troapsidne europske građevine. Osim 
toga, crkva je bogata arhitektonskim deko- 
racijama kao što su stupovi s kapitelima, 
lukovi sa štukaturama, oltarske pregrade, 
podni i zidni mozaici. Najbolje su sačuvani 
zidni mozaici iz srednje apside koji pred- 
stavljaju sam vrhunac mozaične umjetno- 


sti 6. st. Mozaici prikazuju sakralne teme 
iz Kristova života i života svetaca. U lije- 
vom uglu mozaika u polukupoli prikazan 
je i sam donator biskup Eufrazije, koji u 
ruci drži model crkve koju je dao izgraditi. 
Do njega je biskup mučenik Mauro. 

U vrijeme episkopata biskupa Eufra- 
zija sagrađeno je još nekoliko sakralnih 
građevina koje sve zajedno čine jedinstven 
arhitektonski sklop. Uz sjevernoistočni dio 
bazilike sagrađena je i trolisna memorijalna 

kapelica u kojoj su još djelomično sačuva- 
ni podni mozaici iz vremena izgradnje, 
dakle iz 6. stoljeća. Prema nekim tezama 
ta je kapelica bila i mauzolej biskupa 
Eufrazija. Zapadno od bazilike podignuta 
je krstionica, baptisterij. Baziliku i bap- 
tisterij povezuje atrij s narteksom. Od at- 
rija su još sačuvani stupovi i kapiteli. Sje- 
verno od krstionice sagrađen je troapsidni 
konsignatorij koji je kasnije, uz pomoć 
pregradnji, služio za stan biskupima. Ti- 
jekom stoljeća porečka je katedrala bila 
ukrašavana različitim dogradnjama — ci- 
borijem i korskim klupama, ali i slikama 
znamenitih majstora od kojih se posebno 
ističe slika Posljednja večera Palme Mla- 
dega. 

I antički Poreč dijeli sudbinu većine 
antičkih mediteranskih gradova u kojima 
je svaka nova povijesna epoha donosila i 
nove potrebe starog ili novog stanovništva, 
starosjedilaca ili došljaka, što su se oči- 
tovale u mnogim mijenama, pa tako i u 


Portret biskupa Eufrazija, 


detalj mozaika, 6. st. 


Prizemlje biskupije 


Eufrazijane s iz- 
Kameni tabernakul iz atrija ۱ lozbom fragmenata 
Eufrazijeve bazilike, 6. st. podnih mozaika 

Atriji Eufrazijeve bazilike s pogledom 
na njezino pročelje, 6. st. 

Lukovi sjeverne kolonade Eufrazijeve 
bazilike, 6. st. 


Simbol Krista na 
jednom od lukova 
Eufrazijeve 
bazilike, 6. st. 


novim manjim ili većim građevinskim zah- 
vatima. No ta se nova gradnja zbog sku- 
čenosti gradskih prostora naslanjala izrav- 
no na prethodnu, koja je tako nestajala, bila 
rušena ili su se njezini dijelovi, primjerice, 
kameni blokovi raznosili i interpolirali u 
nove građevine. To vrijedi, ponovimo, na- 
čelno za veliku većinu mediteranskih 
antičkih gradova, pa i za Parentium. No 


Poreč, je ipak, za razliku od gradova koji 
nisu preživjeli velike povijesne mijene, da- 
nas jedan od ljepših i privlačnijih hrvat- 
skih jadranskih gradova. Jedan od najvaž- 
nijih razloga tome jest njegova prošlost, 
koja se reprezentativno očituje upravo u 
izvanredno sačuvanoj Eufrazijevoj bazilici, 


jednom od znamenitijih spomenika svjet- 
ske kulturne baštine. 


73 


E 7 م‎ 
SS F i sE 
سور ها‎ ARRE 

fr yl ee 2 


nd سا‎ 


ماما 


0 
Bora 


ee 


ری 


XER 
پت کا موی‎ 
PEE 


ee 


2 


M 


کک سر 
RAE‏ 
NG‏ 


@ Pulski amfiteatar, 


1. st 


Na gradini na kojoj se smje- 
stila Pula uočeni su trago- 
vi života koji datiraju još 
od početka željeznog doba, 
što vjerojatno valja zahva- 
liti iznimnom položaju i 
blagoj klimi tog područja. 
Lingvistička su istraživanja pokazala da je 
toponim Pola autohtonog podrijetla te da 
označava izvor vode. Na širem području 
Pule naime, brojni su, izvori slatke vode. 

U 3. st. pr. Krista toponim se Pola (Po- 
lai, mn.) spominje u spisima aleksandrij- 
skih pjesnika Kalimaha i Likofrona. Oni 
povezuju ime Polai s mitom o Jazonu i Me- 
deji koji su bježali pred Kolhiđanima. Nisu 
se vratili u Kolhidu, nego su nakon neus- 
pjele potjere osnovali naseobinu koja je 
dobila ime grad izgnanih. Pisci ne spomi- 
nju određeni zemljopisni položaj toga gra- 
da, niti su sačuvani materijalni dokazi koji 
bi potkrijepili legendu o njegovu posto- 
janju. 

Pula je doživjela procvat rimskom 
kolonizacijom koja je započela sredinom 
prve polovice 1. st. pr. Krista. Za vrijeme 
Cezara dobiva status kolonije i postaje 
središtem istarskog poluotoka. (Ipak neki 


Pola — Pula 


stručnjaci smatraju da je Pula dobila sta- 
tus kolonije u prvom desetljeću vladavine 
cara Augusta.) Rimska je kolonizacija os- 
tavila više vrijednih antičkih spomenika 
koji i danas snažno obilježavaju ahitekton- 
sku sliku grada. 

Područje, koje je obuhvaćalo antički 
rimski grad, prostiralo se s vrha brežuljka 
(koji je i danas dio Pule), preko njegovih 
padina do primorske ravni. Takav položaj 
uvjetovao je i stvaranje dviju gradskih jez- 
gri: gornjeg središta na brežuljku i pa- 
dinama (pars superior coloniae), te donji 
grad (pars inferior coloniae). Gradske su 
se komunikacije prilagodile konfiguraciji 
zemljišta, tako da ulice katkad imaju oblik 
paukove mreže čije se niti (ulice i prolazi) 
radijalno spuštaju s vrha brijega prema 
podnožju, a pravilan se raster ulične mre- 
že može naći samo na prostoru između 
podnožja i mora. Urbanistički tlocrt da- 
našnje gradske jezgre Pule zadržao je u 
osnovi tlocrinu shemu antičkoga rimskoga 
grada. 

Ta je rimska kolonija, s punim nazi- 
vom Colonia Iulia Pola Polentia Hercula- 
nea, imala sva obilježja i tečevine velikog 
antičkog središta — kapitolij s hramovima 

rimskih kapitolijskih bozanstava, dva 
scenska kazališta, amfiteatar, gradski trg 
te vodovodnu i kanalizacijsku mrežu. Grad 
je bio opasan zidinama, a resile su ga ras- 
košne palače ukrašene mozaicima, skul- 
pturama i mramorom. I premda je u pro- 
teklim stoljećima mnogo izmijenjeno, 
uništeno ili nestalo od pulske antičke mo- 
numentalne arhitekture, ipak su ostale sa- 
čuvane neke od prelijepih građevina koje 
nas, uz bogatu zbirku spomenika u Arheo- 
loškom muzeju, podsjećaju na buran an- 
tički život Pule. 

Jedan od najstarijih sačuvanih anti- 
čkih spomenika su Herkulova vrata — ne- 
kada vrata u grad kroz obrambeni zid 
gradskog areala. Zidana su od kamenih 
blokova koji su oblikovali luk visok oko 
4 m, a širok oko 3.50 m. Ta su vrata bila 
vrlo jednostavne konstrukcije, bez suviš- 
nih ukrasa, no vrlo monumentalna. Krasio 
ih je samo Herkulov portret i junakova to- 
ljaga. Danas je od njih malo sačuvano, ali 
se ipak mogu očitati imena rimskih činov- 
nika koji su od 47. do 44. g. pr. Krista iz 
Rima poslani u Istru radi uspostavljanja 
kolonije. S gradskih obrambenih zidina 
sačuvana su i dvojna vrata (Porta gemina) 
nazvana tako zbog golemih lukova sagra- 
đenih sredinom 2. st. Okvir vrata čine ma- 
sivni polustupovi — pilastri, a njihovu 
raskoš naglašavaju kompozitni kapiteli. 
Lukovi vrata nemaju izrađenu profilaciju, 
ali se nad glatkim arhitravom nalazi bo- 
gato urešen vijenac. 

U Puli se nalaze još jedna antička vra- 
ta — slavoluk Sergijevaca. Zbog urušava- 
nja zidina, danas stoje samostalno. Prem- 
da spadaju u manje spomenike svoje vrste, 
vrlo su raskošno ukrašena. Okvir vrata či- 
ne masivni pilastri građeni od kamenih 

amfiteatar 
nimfej 

forum s hramom 
teatar 
Herkulova vrata 
Porta gemina 

Porta aurea 


Pula — tlocrt antičkoga grada 
(prema A. Gnirsu) 


Amfiteatar, detalj unutrašnjih 
arkada, 1. st. 


Amfiteatar, 
pogled na dio 
unutrašnjosti, 
1. st. 

< Amfiteatar, detalj 
arkada, 1. st. 


Glava žene (Antonija Minor?), 1. st. 


blokova koji su pri dnu prošireni te tako 
čine temelje. Na pilastrima su sa svake 
strane umetnuta dva vitka stupa s korint- 
skim kapitelima. Svod luka je kasetiran, a 
pojedina kasetna polja krase lijepe rozete. 
Na, svod luka naslonjen je trodijelni arhi- 
trav poviše kojega teče friz, glavni nosilac 
ukrasa, zatim se nalazi vijenac, a na sa- 
mome vrhu je trodijelna atika s podnož- 
jima za statue trojice Sergijevaca u čast 
kojih je i podignut slavoluk. Na tim pod- 
nožjima uklesani su natpisi, pa saznajemo 
kako je taj spomenik dala podignuti Salvija 
Postuma u slavu svojih rođaka. Zahvalju- 
jući baš tom natpisu, slavoluk se može da- 
tirati u kraj 1. st. pr. Krista ili početak 1. st. 

Antički trg (forum) obilježen je dvjema 
fazama gradnje. Iz prve (1. st. pr. Krista) 


Torzo rimskog imperatora, 1. st. 


sačuvali su se samo temelji ponekih gra- 
devina. U drugoj fazi, tijekom 1. st. na fo- 
rumu su sagrađene nove građevine iz- 
među kojih se ističe izvanredno sačuvani 
hram. Taj hram svojom arhitektonskom 
ljepotom i skladom Pulu čini još privlač- 
nijom. Hram je dugačak oko 17 m, širok 
oko 8 m te visok 12 m. Leži na visokom 
temelju, kako je i uobičajeno za rimske 
hramove. Predvorje (pronaos) četvrtastog 
svetišta (cella) hrama omeđuju četiri stupa 
na pročelju s korintskim kapitelima. Na 
kapitelima pronaosa i na zidovima cele le- 
ži trodijelni arhitrav na koji je naslonjen 
friz koji teče oko cijelog hrama. Friz je is- 
punjen lisnatim ukrasima akantovih vitica 
i lišća. Hram je bio posvećen boginji Romi 
i Augustu. 

Na pulskom forumu nalazio se neka- 
da jos jedan hram za koji se pretpostavlja 
da je bio posvećen božici lova Dijani. Od 
tog je hrama, nažalost, malo sačuvano, isto 
kao i od dvaju scenskih kazališta koje je 
Pula imala u svojem antičkom razdoblju. 
A upravo postojanje čak dvaju kazališta 
dokazuje kulturne potrebe tadašnjeg sta- 
novništva. Iako se u Puli trajno izvode ar- 
heološka istraživanja, o pojedinim građe- 
vinama, posebice onima iz ranije graditelj- 
ske faze još postoje nedoumice. 


Fragment statue, 
navodno cara Hadrijana, 2. st. 


Od rimskih građevina u Puli je ipak 
najznamenitiji amfiteatar, šesti po veličini 
među takvim rimskim građevinama do da- 
nas sačuvanima u svijetu. Pulski amfitea- 
tar širok je 132 m, dugačak 105 m, a visok 
35 m. Mogao je primiti oko 23 tisuće gle- 
datelja. Navodno ga je na nagovor svoje 
prijateljice, podrijetlom iz Pule, dao sagra- 
diti car Vespazijan u 1. st. Vanjski zid sa- 
stoji se od dva reda arkada, sa 72 luka u 
svakom redu i gornjega trećeg reda koji je 
imao 64 otvora. Središnji dio amfiteatra je 


Slavoluk 
Sergijevaca, 28. g. 
pr. Krista 

arena, odnosno boriliste za gladijatore i 
divlje zvijeri. Arena je od gledalista bila 
odvojena kanalom i zidom. Pulski amfitea- 
tar imao je kamena sjedala iznad kojih je 
bila drvena galerija. Gledaoce je od zarkog 
mediteranskog sunca Stitilo platno raza- 
peto na nosače, kojih su ležišta i danas 
vidljiva. Amfiteatar je imao i podzemne 
prostorije u kojima su bile smještene zvi- 
jeri i borci. Tijekom ljetnih mjeseci u tom 
se amfiteatru i danas održavaju različite 
priredbe i može primiti oko pet tisuća gle- 
datelja. 

Augustov hram, 
pocetak 1. st. 

Poprsje rimske 
carice Julije Domne 
(?), terakota, 3. st. 


U dijelu plodne Panonske 
nizine, na mjestu gdje ri- 
jeka Kupa utječe u Savu, 
smjestio se današnji grad 
Sisak koji se u antici nazi- 
vao Siscia. Taj poznati grad 
ima dugu prošlost koja se- 
že u pretpovijesna vremena. Kako nam 
svjedoče antički literarni izvori, najranija 
povijest grada Siscije povezana je sa su- 
sjednim naseljem Segestikom (Segestica). 
Segestika je imala izvanredan strateški po- 
ložaj koji je bio obilježen, u tom dijelu, 
zavojitim, meandarskim tokom Kupe. To 
znači da je naselje bilo smješteno na svo- 
jevrsnom poluotoku, koji Siščani danas zo- 
vu Pogorelec. Premda uzajamni odnosi tih 
dvaju mjesta u antici do danas nisu sasvim 
razjašnjeni, na temelju pisanih dokume- 
nata zaključujemo da su antički pisci Se- 
gestiku smještali na desnu, a Sisciju na 
lijevu obalu Kupe. No od 1. st. u izvorima 
se spominje samo Siscija. 

Kako je dolina rijeke Save bila važna 
prometnica i ključna točka prolaza kroz 
Panoniju prema istoku, jasno je da su Rim- 
ljani nastojali što prije zavladati tim pro- 
storima. Zahvaljujući izvještajima antičkih 


Siscia — Sisak 


pisaca poznato nam je da su već 196. g. 
pr. Krista Rimljani (premda neuspješno) 
opsjedali Segestiku. Prema drugim povi- 
jesnim vrelima čini se da su Rimljani us- 
pjeli osvojiti grad 119. g. pr. Krista. A 


kako se je u to vrijeme na stanovniSto i 
naselje mogla odraziti nazočnost rimskih 
osvajača, nije još sasvim moguće objasniti, 
pa se smatra da u tim prvim desetljećima 
nije bilo velikoga pritiska romanizacije. 
Područje Ilirika u to vrijeme nije bilo ni- 
malo sigurno. Iliri su bili nemirni, neskloni 
Rimljanima i stalno spremni na pobunu. 
Rimljani su više puta pokušavali smiriti 
Ilire, što bi nakratko i uspijevali. Situaciju 
je pokušao riješiti Oktavijan koji je 35. g. 
pr. Krista krenuo u ratni pohod. Nakon 
uspješnog ratovanja stigao je i do Sege- 
stike. Tada je od keltsko-ilirskog stanov- 
ništva, koje je nastavalo Segestiku, za- 
tražio stotinu talaca, te da udome vojni 
garnizon. Stanovništvo se tome usprotivilo, 
pa se grad našao pod rimskom opsadom, 
koja je trajala trideset i tri dana, a u 
operaciji opsjedanja su sudjelovale dvije i 


Sisak — pretpostavljeni antički bedemi 
(prema S. Vrbanicu) 


Predrimska Segestika bila je 
smještena na Pogorelcu 

pol legije. No Rimljani su uspjeli pokoriti 
grad tek kad im je u pomoć stiglo bro- 
dovlje. 

Nakon osvajanja grada Rimljani su os- 
tavili kohorte da osiguraju netom zauzeti 
položaj, no stanovnici Segestike su se opet 
pobunili. Taj njihov otpor ugušila je vojska 
koja ih je i nadzirala. Od 35. g. pr. Krista 
više se u izvorima ne spominje Segestika, 
nego samo Siscija koja s vremenom po- 
staje najvažnije rimsko strateško mjesto u 
Panoniji. Rimljani, međutim, nisu bili mi- 
lostivi gospodari, danak je bio previsok, a 
za vojsku su novačili previše domaćih mla- 
dića. Takvi postupci ujedinili su Ilire koji 
su 6. g. ustali protiv Rimljana. Kako smo 
već naveli, taj se ustanak naziva Batono- 
vim ustankom. Bio je to doista nesmiljeni 
rat u kojem se činilo da će pobijediti po- 
bunjenici jer su Rimljani držali samo 


POGORELEC 


kasnoantička zgrada 
terme 

forum 

zgrade 

bazilika 


Rimska staklena 
zdjelica i bočica, 
2 — 4. st. 


Sisciju i Sirmij (Sirmium), a Iliri sav ostali 
ilirski teritorij. No ponovno se pokazalo da 
rat dobiva onaj tko bolje taktizira. U Sis- 
ciju je odmah doputovao Tiberije, a odatle 
je kasnije krenuo i na pobunjene Ilire. U to 
se vrijeme u Sisciji skupila vojska od više 
desetaka tisuća vojnika. Predvođena Tibe- 
rijem, kasnijim rimskim carem, ratovala je 
protiv Ilira i krajem 9. g. uspjela ih je po- 
koriti. | | 
U Sisciji se nalazio vojni logor u kojem 
je bila smještena rimska vojska. Samim 
tim grad je bio i vojno uporište koje se ak- 
tiviralo u slučaju opasnosti i potrebe. Me- 
dutim, zahvaljujući plovnosti Save, grad s 
vremenom postaje važna riječna luka. Sis- 
cija je bila i vrlo važno prometno čvorište 
mnogih cesta koje su prometno povezivale 
zapadne s istočnim rimskim provincijama. 
Osim toga, grad je bio i živo trgovačko sre- 
dište, u kojem se trgovalo žitom, vunom i 
drugim proizvodima. Tu je bila smještena 
uprava za rudnike, kao i druga financij- 


ska i upravna tijela. Za Vespazijana, oko 
71. g., Siscija postaje i rimska kolonija, co- 
lonia Flavia Siscia, i od tog vremena, još 
više dobiva na ekonomskom i strateškom 
značenju. 

U grad i okolicu naseljavaju se brojni 
veterani, uz vojnike i veliki broj mornara, 
te Italika i Orijentalaca. Orijentalci su se 
bavili uglavnom činovničkim i trgovačkim 
poslovima, no kupovali su i velike posjede. 
U sva ta zbivanja integrirano je i domaće 
stanovništvo. Ta prosperitetna rimska ko- 
lonija imala je teatar, amfiteatar, slavo- 
luke, portike, baziliku, tržnicu, kupališta i 
ostale tipične rimske građevine. Za cara 
Trajana Siscija je ušla u sastav provincije 
Panonia Superior, a 194. g. biva počašće- 
na novim nazivom grada colonia Septimia 
Siscia Augusta. Zahvaljujući tom imenu, 
čini se da je Siscija bila vjerna Rimu, a po- 
sebice caru Septimiju Severu koji je neko 
vrijeme bio i upravitelj rimske provincije 
Panonije. 

U razdobljima ugroženosti rimskih gra- 
nica od upada i najezdi barbarskih ple- 
mena u Sisciji se kovalo oružje od željeza 
koje se cestovnim i riječnim putem dopre- 
malo iz okolnih rudnika. Za vladavine cara, 
Galijena u 3. st. u Sisciji se utemeljuje i 
carska kovnica novca. Svoj je rad započela 
kao manji ogranak rimske kovnice, i u njoj 
su u početku radili majstori dovedeni iz 
Rima. Tako je i prvi novac koji se kovao u 
Sisciji bio vrlo sličan novcu iz Rima. Me- 
đutim, to se mijenja kako kovnica postaje 
sve važnija. Bila je u funkciji sve do počet- 
ka 3. st., i u tom je razdoblju kovala. naj- 
veći dio novčane mase u rimskoj provinciji 
Panoniji. Velik se dio novca kovao za voj- 
ničke plaće, a u vrijeme kad se u Sisciji 
kovalo najviše novca, radilo je i do sedam 

ETA 1 
Rema 


ureda koji su nadgledali proizvodnju. Za 
cara Proba (276 — 282) u Sisciji su se po- 
čeli kovati i brončani medaljoni. 
Dolaskom na vlast cara Dioklecijana, 
koji se istaknuo i kao reformator Carstva, 
provincije su iznova bile podijeljene. Tako 
je Panonija Superior podijeljena na dvije 
manje: Pannonia Prima i Savia. Siscija po- 

staje srediste Savije, a kako je u njoj bila 
carska kovnica, ona je i njezina riznica. U 
to vrijeme grad dozivljava novi polet i pro- 
cvat, grade se nove gradevine i obnavljaju 
stare. U 3. st. u panonskim se provinci- 
jama pojavljuju i zajednice nove religije 一 
kršćanstva. Jedna od tih kršćanskih zajed- 
nica imala je sjedište u Sisciji, koja je bila 


Dio bedema 
antičke Siscije, 
1—2.st. 


تاه 


O 
NA! rone. 


Rimske fibule, 1 — 4. st. 


i episkopalno srediste. Pocetkom 4. st. u 
njoj je stolovao i biskup Kvirin, koji je stra- 
dao mučeničkom smrću za vrijeme Diokle- 
cijanovih progona. Kvirin je smaknut u Sa- 
variji; s mlinskim kamenom vezanim oko 
vrata bačen je u rijeku. 

Za vrijeme Magnencijeva sukoba s 
Konstancijem II., koji je vladao Carstvom 
od 337. do 361. g., Siscija je pretrpjela 
teška pustošenja, pljačkanje i nerede. 
Magnencije se, naime, sklonio u Sisciju, i 
odatle je pokušavao pobijediti Konstancija, 
a kako nije uspio, opljačkano je blago po- 
nio sa sobom bježeći u Akvileju, gdje su ga 
ubili. Nakon tih nereda Siscija se nikada 
više nije oporavila, no kovnica je novca, 
iako s prekidima, nastavila raditi. 

Nakon smrti cara Teodozija 395. g., 
Rimsko se Carstvo dijeli na dva dijela, Za- 
padno, kojem je prvi vladar Honorije, i Is- 
točno, kojim vlada Arkadije. To je razdob- 


Kapitel stupa s akantovim lišćem, 3. st. 


lje u kojem nemiri zahvaćaju Sisciju, ko- 


jom neko vrijeme vladaju i Huni, pa 


Ostrogoti. O životu u tadašnjoj Sisciji zna- 

Ranokršćanska brončana svjetiljka, 
4 — 5. st. 


mo ponesto, i to zahvaljujuci zapisima s 
crkvenih skupova, koji bilježe da je na nji- 
ma bio prisutan i biskup iz Siscije. Kao i 
drugi rimski provincijalni gradovi, svoj je 
antički kraj Siscija dočekala u provalama 
Avara i Slavena. 

Ta duga i burna povijest grada osta- 
vila je malo arhitektonskih ostataka. Kako 
se grad razvijao i širio, žrtvom su dakako 


88 


najprije postajale starije i novom razvoju 
nepotrebne građevine. Stručnjaci koji se 
bave antičkom prošlošću Siska smatraju 
da je njegov urbanistički razvoj imao tri 
faze, koje obilježava gradnja uz pomoć dr- 
venih pilota i greda. Čini se da je u to vri- 
jeme takav način gradnje bio idealan za 
nestabilno, naplavno tlo. Do danas je u 
Sisku istraženo samo nekoliko građevina, 
premda ni one ne u cijelosti, tako da se 
samo nekima od njih, npr. bedemima, žit- 
nici, termama i vodovodu, može odrediti 
prvotna namjena. Kako se današnji grad 
Sisak smjestio na ruševinama nekadašnje- 
ga antičkoga grada, arheološka su istraži- 
vanja bitno otežana. Ipak, dosad su prona- 
đene tri nekropole, te brojni manji spome- 
nici koji se uglavnom čuvaju u Gradskome 
muzeju u Sisku i u Arheološkome muzeju 
u Zagrebu. Pronađene su i velike količine 
rimskog novca koji se danas čuva u mu- 
zejima i u privatnim zbirkama. Valja, na 
kraju, vjerovati, kako će se i u našem i u 
budućem vremenu pronaći prikladan na- 
čin za daljnja arheološka istraživanja koja 
neće ometati suvremeni život ni razvoj 
grada, nego će biti dopuna neizbježne su- 
igre prošlosti i sadašnjosti. 


مس سي پل يښ RAER‏ سو III‏ خد 


اوعد تا موس تلفت" 


1 


; 
4 
f 
; 
27 
| 
i 
۱ 
i 
| 
: 
0 
| 


a 


Salona 

Salona (Salonae) — Solin 


U sjeni novijih nebodera, 
na sjeveru grada Splita, 
smjestio se gradié Solin, za 
koji upuéeniji znaju da je 
nekada davno njegova sla- 
va daleko nadmašivala sla- 
vu današnjega velikog su- 
sjeda. Solin je u antici, u vrijeme kada su 
tim područjima gospodarili Rimljani, s go- 
tovo pedeset tisuća stanovnika, bio glavni 
i najveći grad provincije Dalmacije. Suvre- 
menici su ga zvali Salona ili Salonae (zbog 
čega se misli da se sastojao od nekoliko 
naselja). Salona je bila smještena u dubo- 
kom morskom zaljevu u koji utječe rijeka 
Jadro, te na križanju važnih prometnica 
što je i te kako povoljno utjecalo na njezin 
kasniji razvitak. 

Grad je u svojoj najranijoj povijesti 
bio naselje Ilira, o čemu svjedoči i autoh- 
tonost toponima Salona. Antički pisci spo- 
minju Salonu prvi put 119. g. pr. Krista 
kao luku ilirskoga plemena Delmata. Na 
kojem su području obitavali Delmati još se 
točno ne zna, no pretpostavlja se da je to 
bilo na uzvisini, sjevernije od kasnijeg an- 
tičkoga gradskog areala, u utvrđenom na- 
selju — oppidum, što je bilo tipično za nji- 


hov način stanovanja. Okolnosti ranog ra- 
zvoja grada još su obavijene tamom. Pret- | 
postavlja se da su u naselju u kojem su se 
izgrađeni različiti objekti, o čemu svjedoče 
nalazi potpornih zidova iz 1. st. pr. Krista. 
Ako tim činjenicama pridodamo i one koje 
govore o nalazima helenističke keramike, 
može se s priličnom sigurnošću govoriti o 
Saloni kao urbaniziranom naselju u doba 
helenizma. 

Taj najstariji dio grada Urbs vetus os- 
tao je u središtu zbivanja i u vrijeme kada 
su Hirikom zavladali Rimljani. Prvo sto- 
ljeće prije Krista bilo je, po političkim zbi- 
vanjima, burno i za Dalmaciju u kojoj je u 
to vrijeme dominirala Issa. Međutim, ta je 
grčka kolonija, saveznica Rima, u građan- 
skom ratu između Pompeja i Cezara stala 
na gubitničku stranu, a Salona je izabrala 
pobjednika. A Cezar, pobjednik, znao je i 
te kako nagraditi saveznike i kazniti gu- 
bitnike. Issa je, naime, počela gubiti svoju 
važnost, a njezinu je ulogu administra- 
tivnoga, političkog i trgovačkog središta 
preuzela Salona, koja je postala i glavni 
grad kasnije rimske provincije Dalmacije. 
Od toga vremena grad se neprestano širio, 

Tlocrt antičkog Solina (prema E. Dyggveu) 


a njegova uloga jačala. Od prvotnog Con- 
ventus civium Romanorum — zajednice 
rimskih građana — postat će Colonia Mar- 
tia Iulia Salona — rimska kolonija, da bi 
na vrhuncu svoje moći dobila ime Martia 
Tulia Valeria Salona Felix. 

Čini se da je u Saloni, u vrijeme naj- 
jačeg procvata boravilo, kako smo već na- 
veli, gotovo 50 000 stanovnika, koji su bili 
smješteni unutar gradskog areala, zašti- 
ćenog bedemima dužim od 4 000 metara. 
Međutim, taj se razvoj, naravno, dogodio 


Glava djevojke, 
tzv. Plautila, 
sredina 3. st. 

Rimski amfiteatar, 
124.75 x 100.65 m, 
2. St. 


postupno, posto je prostor najstarijeg di- 
jela grada postao pretijesan, stanovnici su 
se poceli naseljavati i izvan grada, najpri- 
je prema zapadu, a onda i na istok. Dio 
grada, koji se proširio na zapad naziva se 
Urbs Occidentalis, dio koji se širio na istok 
Urbs Orientalis. Usporedo s razvojem no- 
vih gradskih konglomeracija proširivali su 


se i bedemi koji su štitili brojno stanov- 
ništvo, mješavinu autohtonih Ilira, Grka i 
Rimljana, ali i Istočnjaka. 

Salona je, kao i mnogi drugi gradovi u 
sličnom položaju, doživjela ranu kristijani- 
zaciju i postala biskupskim sjedištem. U 
starokršćansko doba Salona se mogla po- 
dičiti jačinom svoje crkve, uglednim klerom 

kapele i cemeterijalna bazilika 
ranokršćanskog lokaliteta Manastirine, 


4 — 7. St. 


i brojnim vjernicima, pa se s razlogom 
moglo govoriti sancta ecclesia catholica 
Salonitana. 

No ni Salona, uostalom kao ni mnogi 
drugi gradovi, nije odoljela bespoštednim 
osvajačkim napadima Avara i Slavena. 
Prestrašeno se stanovništvo razbježalo, pa 
je u 7. st. grad gotovo prestao postojati. 
Njegovu je ulogu preuzeo susjedni Split, 
gdje su se, u palači cara Dioklecijana, sklo- 
nili i mnogi izbjegli stanovnici Salone. 

Danas je od nekadašnjega grada osta- 
lo samo nešto više od uspomena. S raz- 
vojem arheologije kao znanosti, pojačava 
se zanimanje za starine i za salonitansku 
povijest i ruševine. Iako su i prije tog vre- 
mena neki hrvatski intelektualci pokazivali 
interes za Salonu, tek djelovanje don Fra- 
ne Bulića, ravnatelja Arheološkog muzeja 
u Splitu, pokrenulo je pravu lavinu znan- 
stvenih otkrića. Zahvaljujući njegovim ot- 
krićima, kao i onima koja su im slijedila, 
upoznali smo donekle povijest grada Sa- 
lone. Pri tome je najveći doprinos upozna- 
vanju života grada dalo istraživanje saloni- 
tanskih nekropola. Poganska su se groblja, 
kako je to bilo uobičajeno, formirala uz 
ceste izvan grada. Najpoznatija takva sa- 
lonitanska nekropola nosi naziv in horto 
Metrodori. U njoj je pronađeno mnogo 
grobova, uglavnom iz carskoga, doba, koji 
su svojim raznovrsnim grobnim natpisima 
i grobnim prilozima upotpunili sliku grada 
i spoznaju o načinu života u njemu. 

Od kršćanskih grobalja najvažnije je 
ono na lokalitetu Manastirine. To se grob- 
lje, kao i groblja na solinskim lokalitetima 
Kapljuč i Marusinac, razvilo oko grobova, 
salonitanskih mučenika. U to davno doba 
kršćani su smatrali da je za njihov zagrob- 
ni život ponajvažnije da budu pokopani 

što bliže grobu mučenika. Tako su se na 
Manastirinama uz grob mučenika Dom- 
nija pokapali brojni vjernici. Danas ti gro- 
bovi, odnosno njihovi natpisi, pružaju iz- 
vor informacija o načinu života kršćana u 


Saloni. Kršćansko groblje Manastirine je, ' 


osim toga, i jedinstven lokalitet u svjetskim 
razmjerima, što je znanost rano spoznala 
te je don Frane Bulić u Solinu i Splitu 
1594. organizirao prvi međunarodni kon- 
gres starokršćanske arheologije. Taj je 
kongres postao tradicionalnim, a 1994. g., 
u čast njegove stogodišnjice, ponovno je 
održan u Hrvatskoj, u Solinu i Poreču. 
Osim nekropola, u Saloni se mogu 
razgledati i ostaci gradskih arhitektonskih 
objekata kao što su teatar, amfiteatar, fo- 
rum, terme, gradski bedemi, gradska vra- 
ta te ostaci vodovodnoga i kanalizacijsko- 
ga gradskog sustava. Ipak, najimpresivnije 
su, premda ne i tako stare, brojne građe- 
vine nekadašnjega episkopalnog središta 
Salone, među kojima se ističe basilica ur- 
bana iz 5. st. Uz njezin južni zid nalazi se 
i nešto mlađa Honorijeva bazilika, prozva- 
na tako po biskupu koji je početkom 6. st. 
dovršio njezinu gradnju. Sačuvani su i 
ostaci osmerokutne zgrade dojmljiva bap- 
tisterija, smještena sjeverno od velike ba- 
zilike. Dobro je sačuvana i Bazilika peto- 
rice mučenika, na lokalitetu Kapljuč. Kao 
što joj i ime kaže, nazvana je bila po pe- 
torici mučenika, kojima je bila posvećena 
i koji su tu bili pokopani. Kasnije su se oko 
njihovih grobova pokopavali kršćani, pa je 
tu nastala i kršćanska nekropola, od koje 
su ostali sačuvani impresivni sarkofazi. Na, 
lokalitetu Marusinac nalazi se još jedno 
starokršćansko groblje, na kojemu je bio 
pokopan mučenik sv. Anastazije. I oko 
njegova su se groba pokapali kršćanski 

vjernici, a u 5. st. na tom je mjestu sagra- 
dena i velika trobrodna bazilika, koje je 
mozaički pod još sačuvan. 

Hrvatski i strani znanstvenici nikad se 
nisu prestali zanimati za arheološku po- 
vijest Salone. No, unatoč kontinuitetu u 
naporima, pogotovo domaćih stručnjaka, 
da bi se potpuno istražila povijest toga ne- 
kad slavnoga grada, valja reći da to zahti- 
jeva i snažnu financijsku potporu, a pro- 
metni položaj i napučenost današnjeg 
Solina predstavljaju dodatne otežavajuće 
okolnosti. Istraživanja Salone uvijek su, 
međutim, davala izvanredne rezultate, pa 
se stoga možemo nadati da će nam stara i 
slavna Salona pružiti još zanimljivih ot- 
krića, koja će pomoći da se u potpunosti 
osvijetli njezina prošlost. 


Aspalathos — Spalatum — Split 


Povijest grada Splita nera- 
skidivo je vezana za rim- 
skog imperatora Diokleci- 
jana (vladao je od 284. do 
305. £.) i njegovu palaču, 
sagrađenu krajem 3. st. 
Palača i danas, premda 
broji ponosnih tisuću sedamsto godina, či- 
ni samo srce grada. Ipak, na području na 
kojem leži Split zabilježeni su tragovi Zi- 
vota davno prije nego je Dioklecijan od- 
lučio baš na tome mjestu, u zaštićenoj, 
lijepoj uvali podno marjanskog brda, sa- 
graditi dom za sebe i svoju obitelj. Na tom 
se području živjelo već u prapovijesno vri- 
jeme, o čemu svjedoče pojedinačni nalazi 
na različitim lokacijama u gradu. To se 
prije svega odnosi na nalaze s tvrđave Gri- 
pe, koja je u istočnom dijelu grada, a sa- 
građena je u 17 st. radi obrane od Turaka, 
te i na nalaze s područja uvale Poljud, s 
Dobroga i iz Spinuta podno Marjana. Kako 
su se zvali Iliri koji su živjeli na tom te- 
ritoriju prije prodora Delmata iz jugoza- 
padne Bosne, još se ne može reći. Delmati 
su se tijekom 2. st. pr. Krista naselili na 
dio jadranskih obalnih područja, a njihovo 


snažno uporište bilo je na mjestu današ- 
njega gradića Solina (Salona, Salonae). 
Zahvaljujući kopiji rimske karte iz 12. 
ili 13. st. S rasporedom cesta na prostoru 
od Britanije do Kine, a koju je u 16. st. 
pronašao augsburški humanist K. Peutin- 
ger (Tabula Peutingeriana), prvi se put su- 
srećemo s imenom Splita — Spalatum. To 
rimsko ime, zaključuje Grga Novak, vje- 
rojatno potječe od grčke riječi ,aspala- 
thos” i označuje ime biljke slične brnistri 
(Genista acanthoclada) koja i danas obi- 
lato raste na splitskom području. On ta- 
kođer, ponajviše zbog imena, smatra da 
su Grci poznavali taj kraj, štoviše da se na 
tome mjestu nalazila i grčka naseobina. 
Skromni materijalni dokazi u prilog tezi o 
postojanju grčke naseobine na mjestu da- 
našnjega Splita nisu mogli potvrditi nje- 
zinu točnost. Čini se ipak, da su Grci po- 
znavali splitsku uvalu, jer su joj oni dali i 
ime. Grci su, kako smo već rekli, bili i prvi 
dalmatinski kolonizatori. Osnivali su svoje 
naseobine kako na srednjojadranskim oto- 
cima (Issa, Pharos), tako i na kopnu (Tra- 
gurion, Epetion). O njihovoj kolonizator- 
skoj djelatnosti svjedoče brojni materijalni 

Dioklecijanova 

carskog mauzoleja, 
početak 4. st. 


ostaci. Što se splitskog područja tiče, još se 
ne može sa sigurnošću utvrditi koliki je 
stupanj urbanizacije dosegnulo područje 
grada Splita u vrijeme grčke kolonizacije, 
iako postoji nekoliko grčkih epigrafskih i 
grobnih nalaza s područja same palače. 
Istovjetna je situacija i u preddioklecija- 
novo vrijeme. Iz tog vremena više je ma- 
terijalnih svjedočanstava o životu ljudi na 
području grada, ali nam ni ona ne mogu 
dati odgovor o stupnju urbanizacije. 

Čini se, ipak, da Split u rimsko vri- 
jeme nije bio urbaniziran u smislu grada 
kao što su bili Epetion ili Tragurion. Pre- 
kretnicu označava odluka rimskoga cara 
Gaja Aurelija Valerija Dioklecijana da na 
tome mjestu sagradi rezidenciju. Razloge 
koji su slavnog vladara i reformatora na- 
veli da sagradi palaču na tom prostoru ne- 
ki vide u njegovim političkim reformama 
kojima je pokušao kontrolirati golemi či- 
novnički aparat diljem Carstva, a palača je 
bila smještena otprilike u njegovu središtu. 
Osim toga, pokušao je uvesti novi način 
upravljanja tzv. tetrarhiju — vladu četvo- 
rice, dva Augusta koje nasljeđuju dva Ce- 
zara. Postoje tvrdnje da je Dioklecijan još 
zarana htio imati mjesto u koje bi se 
povukao nakon vladanja. Uz njega je vla- 
dao Maksimijan, a kad su se njih dvojica 
povukla 305. g., trebali su ih naslijediti 
Cezari. Međutim, imenovanje nije uspjelo, 
te je tetrarhija zapala u krizu. Godine 308. 
Dioklecijan je u Karnuntumu pokušao 
utjecati na izbor, ali nije uspio, pa se sa- 
svim povukao. Jedan od razloga što je 
palača sagrađena upravo na tome mjestu 
jest, čini se, i carevo dalmatinsko pod- 
rijetlo. 

Ostaci palače i poslije sedamnaest sto- 
ljeća izazivaju divljenje, čemu pridonosi i 


Peristil Dioklecijanove palače, 4. st. 


njezin veličanstveni arhitektonski stil. Pa- 
lača predstavlja novi tip rimskog imanja, 
tzv. utvrđenog palatiuma. Upravo se takav 
tip gradnje pojavljuje uoči početka funk- 
cioniranja kasnoantičke države pod Dio- 
klecijanovom vlašću, a svoj vrhunac nala- 
zi u tom zdanju. Palaču je car, kako neki 
pretpostavljaju, dao sagraditi jer je u njoj, 
zajedno s obitelji, mislio provoditi vrijeme 
nakon odlaska u mirovinu. 

Palača svojim građevinskim oblikom 
nalikuje kastrumu — vojničkom logoru. 
Stoga su vanjski zidovi gotovo pravokutni 
(175 m i 181 m sa 216 m), a njihove 
moćne kule slijede najbolju tradiciju vojne 

1 sjeverni zid 
2 sjeverna vrata 
3 sjeverozapadna kula 
4 srednjovjekovna crkva i 
samostan benediktinki 
5 sjeveroistočna kula 
6 istočni zid 
7 istočna vrata 
8 Hrvojev kaštel 
9 jugoistočna kula 
10 zapadni zid 
11 zapadna vrata 
12 južni zid 
13 Dioklecijanov stan 
14 prizemne dvorane 
Dioklecijanova stana 
15 vestibul 
16 središnja dvorana 
17 velika dvorana 
18 blagovaonica (triklinij) 
19 kriptoportik 
20 zapadne terme 
21 istočne terme 
22 zgrada istočno od vestibula 
23 peristil 
24 9۲7 

27 Mali hram 

28 "Kibelin" hram 

29 "Venerin" hram 

30 zgrada istočno od mauzoleja 

31 raskrižje ulica 

32 glavna uzdužna ulica (Kardo) 

33 glavna poprečna ulica 
(Dekuman) 

34 sjeveroistočna zgrada 

35 sjeverozapadna zgrada 

36 istočna ulica 

37 zapadna ulica 

sjeverna ulica 

Tlocrt Dioklecijanove palace, 
4. st., (prema G. Niemannu i T. Marasoviću) 


Dioklecijanova 


palača, 4. st. 

arhitekture. Tu tradiciju rusi jedino loda s 
redom arkada na juznoj strani okrenutoj 
moru. Razloge zbog kojih je Dioklecijan 
sagradio upravo takvu rezidenciju treba 
traziti u njezinoj lokaciji; ona nije bila dio 
nekog većeg urbanog kompleksa nego neo- 
visna, samostojeća, ladanjska rezidencija, 
udaljena 6 km od prvog velikog grada (Sa- 
lone). Stoga se ne treba čuditi čvrstim be- 
demima oko palače. I unutrašnji red te vile 
podsjeća dijelom na tradiciju rimskog ka- 
struma. Tako dvije glavne ulice s ortogo- 
nalnim križanjem, cardo i decumanus, od- 

govaraju logorskim glavnim ulicama via 
praetoria i via principalis. 

U palaču se ulazilo kroz troja kopnena 
vrata i jedan ulaz s morske strane. Cijeli 
prostor građevine, koja zauzima oko 30 000 
četvornih metara, podijeljen je na dva di- 
jela. U sjeveroistočnom su se dijelu nalazili 
prostori za carevu stražu i poslugu, a bili 
su odijeljeni dekumanom od elitnog dijela 
palače u kojem su bili smješteni sakralni 
objekti i boravište carske obitelji. Danas 
se može jasno vidjeti velik dio izvornog 
prostora i samih zidova palače. Masivni 


Istočna, tzv. 
srebrna vrata 
Dioklecijanove 
palače, 4. st. 


Supstrukcije, 
tzv. podrumi 
Dioklecijanove 
palače, 4. st. 

zidovi čije su uglove zatvarale veličanst- 
vene trokatne ili četverokatne kule, obru- 
bljivali su palaču. Četiri fasade palače nisu 
istovjetne. Najreprezentativnija je bila ju- 
žna, okrenuta prema moru, kako je već 
kazano, i ukrašena arkadama od dugač- 
kog niza visokih, polukružnih lukova što 
leže na vitkim polustupovima. Pod arka- 
dama je u masivnom zidu otvor, odnosno 
vrata, tzv. porta aenea, kroz koja se iz sub- 
strukcija izlazilo na pristanište. Istočna i 
zapadna fasada nemaju ukrasa, a vrata na 
njima nazivaju se porta argentea i porta 
ferrea i spaja ih dekuman. 


Ostaci pilona uz 
istočnu ulicu 
Dioklecijanove 
palače, 4. st. 


Ulaz u cellu 


Jupiterova hrama, 
Dioklecijanova 


palača, 4. st. 


Arkade na peristilu Zapadna, tzv. željezna vrata 
Dioklecijanove palače, 4. st. Dioklecijanove palače, 4. st. 

Na sjevernoj je fasadi bio glavni, re- 
prezentativni ulaz u palaču s dvostrukim, 
pravokutnim vratima s arhitravom na ko- 
jemu je ležao luk s nišama u kojima su ne- 
kad bile smještene statue. Red niša čini i 
gornji kat, a iznad njih sačuvana su po- 
stolja na kojima su bile statue, pretpostav- 
lja se, Jupitera i četiri tetrarha. Ta se vrata 
nazivaju i porta aurea, imenom koje su 
dobila u doba humanizma. 

Dvije glavne ulice palače bile su ome- 
dene s obje strane stupovima na kojima je 
ležao trijem. Kardo, uzdužna ulica, pre- 
sijecao je sjeverni dio palače na dva dijela. 
U tim je dijelovima bila po jedna velika 
zgrada omeđena prolazima, s kvartirima 
za vojsku i sluge. Kardo je vodio na peri- 
stil, otvoreni prostor pred carevim stanom. 
Na lijevoj strani peristila, unutar pravilnog 
dvorišta omeđenog zidom, podignuta je 
carska osmerokutna grobnica — mauzolej. 
Mauzolej je izvana okružen prolazom od 
stupova na kojima je ležao trijem. U tu je 


Aureus cara Dioklecijana (284 — 305) 

Otvor na kupoli — krovište vestibula, 
Dioklecijanova palača, 4. st. 


grobnicu 316. g. pokopan Dioklecijan i nje- 
gov je sarkofag bio u njoj sve dok mauzolej 
nije prenamijenjen u kršćansku crkvu, te 
mu se od tada gubi trag. 

Na desnoj strani peristila nalazile su 
se još tri kultne građevine. Jedna od njih, 
posvećena Jupiteru, vrhovnom rimskom 


Dioklecijanov > 
mauzolej, krovište 
vestibula i peristil 
Dioklecijanove 
palače, 4. st. 


Dio stražnjeg 
zabata Jupiterova 
hrama, Diokleci- 
janova palača, 

4, st. 


ae 

Istočne supstruk- 
cije Dioklecijanove 
palače, 4. st. 


| Istočne supstruk- 
cije, , podrumi? 
Dioklecijanove 
palače (4. st.) 5 
ranokršćanskim 
mramornim stolom 
(Mensae) 


božanstvu, sagrađena je kao tipičan rim- 
ski hram s postamentom, celom pravokut- 
nog oblika ispred koje se nalazio trijem. 
Druga dva hrama bila su kružnog oblika, 
a sačuvana su samo u fragmentima. Prem- 
da se popularno nazivaju Kibelinim i Ve- 
nerinim hramom, ti nazivi nisu potvrđeni. 


U carski stan, koji je zapremao južnu 
četvrtinu palače, ulazilo se iz protirona, 
preko okruglog predvorja, tzv. vestibula. 
Obje su te građevine dobro sačuvane, što 
se, nažalost, ne može reći i za Diokleci- 


janov stan koji je u srednjovjekovnoj do- 
gradnji propao. Ipak se nekadašnje ras- 
košne prostorije mogu rekonstruirati uz 
pomoć prizemnih dvorana, koje svojim 
rasporedom odražavaju raspored gornjeg 
carskog stana. Palača je imala i dva sklopa 
kupališta, zapadni i istočni, od kojih su sa- 
čuvani samo tragovi. Zapadne su terme bi- 
le smještene između Jupiterova hrama i 
vladareva stana, a istočne između stana i 
mauzoleja. 

Za sada nije poznato tko su bili gradi- 
telji palače, ali su sačuvana dva grčka ime- 
na koja upućuju na orijentalno podrijetlo 
majstora koji su mogli biti angažirani pri- 
likom izgradnje. Osim toga, u prostorijama 
ispod rezidencije careve obitelji, a koje su 
služile za spremišta (i u kojima je bio pri- 
laz moru i pristaništu pred južnim vratima), 
na zidovima su uklesani razni znakovi te 
grčka i latinska slova. Palača je sagrađena 
od kamena koji se dopremao iz kameno- 
loma na otoku Braču i iz Segeta pokraj 
Trogira. Ipak se nije sva dekoracija izra- 
divala na samome mjestu, nego su se neki 
arhitektonski ukrasi dopremali i iz drugih, 
čak vrlo udaljenih krajeva, npr. sfinge, gra- 
nitni stupovi i kapiteli. 

Dioklecijanova je palača svojom ljepo- 
tom i izvanrednom očuvanošću i hrvatsko 
i svjetsko kulturno dobro. Ona je ne samo 
jedinstvena starina i iznimno vrijedan an- 
ticki spomenik nego i izuzetno estetsko os- 
tvarenje, što s kasnijom srednjovjekovnom 
dogradnjom čini dragocjen arheološki i po- 
vijesno-umjetnički spomenički kompleks, 
pa je 1979. uvrštena i na UNESCO-ov po- 
pis svjetske baštine. 

Ad Fines (Quadratum?) — Topusko 


fd Fines (Quadratum) 
Topusko 


Zrtvenik posvecen 
bozanstvima 
Vidasu i Thani, 

1. st. 


Topusko, Živopisno kor- 
dunsko mjesto, smjestilo se 
između rijeka Gline i Če- 
mernice, a medu obronci- 
ma Petrove i Zrinske gore, 
podno Nikolina brda. Mje- 
sto je poznato još iz pra- 
povijesnih vremena i od tada je stalno bilo 
nastanjeno. Zacijelo je tome najjači razlog 
bilo to što Topusko leži na nekoliko lje- 
kovitih termalnih vrela, od kojih neka ima- 
ju temperaturu vode do 68 °C. Mineralne 
vode sadrže magnezij, kalcij, ugljikov vo- 
dik i sulfat, što pomaže u liječenju razli- 
čitih bolesti. Osim toga, i bunarske su vode 
odlične kakvoće. O dugovječnosti naselja 
svjedoče nalazi lasinjske i retz-gajarske 
kulture te bogati nalazi ilirskih artefakata. 
Prisutnost ilirskog življa dokazuju i antro- 
ponimi, teonimi, toponimi te arheološki 
nalazi. Među poznatije spomenike ubra- 
jaju se i žrtvene are s posvetama ilirskim 
božanstvima Vidasu i Thani. Ta se dva bo- 
žanstva na spomenicima u Topuskom po- 
javljuju kao par. Smatra se da su oni u pro- 
cesu romanizacije dobili atribute rimskih 
božanstava. Tako bog Vidasus po svojim 
atributima odgovara rimskom božanstvu 


Suma i pašnjaka Silvanu, a Thana rimskoj 
božici lova Dijani. 

Stari su Rimljani znali cijeniti blago- 
dati termalnih izvora te se Topusko razvilo 
u napredno naselje koje je ležalo na pro- 
metnom čvorištu na samoj granici Dalma- 
cije i Panonije. Arheolozi se već dugo spo- 
re o antičkom imenu grada i identificirali 
su ga s Ad Fines, a u najnovije vrijeme i s - 
Quadratum. U rimskoj je prošlosti Topusko 
nedvojbeno bilo vrlo važno komunikacij- 
sko čvorište o čemu svjedoči i pronađeni 


Kadionica, 2. st. 

miljokaz s oznakom udaljenosti do Akvi- 
leje. Takvi su se miljokazi postavljali samo 
na važnim i izravnim komunikacijama, a 
sporedne su ceste imale miljokaze s po- 
dacima do prvog većeg čvorišta. Topusko 
se nalazi u neposrednoj blizini Siska, an- 
tičke Siscije, vrlo važnog administrativnog 
i vojnog središta rimske provincije Pa- 
nonije. 

Upravo iz vremena kada je Topusko 
bilo u sklopu Rimskog Carstva najviše je 
spomenika, iako valja reći da u prošlosti 
nije bilo sustavnoga arheološkoga istraži- 
vanja. Mnogi i velikim dijelom impozantni 

Rimski vrčevi i svjetiljke, 1 — 3. st. 


Žrtvenik posvećen bogu Silvanu, 2. st. 

Jantarni list vinove loze s erotom koji drzi 


košaricu s plodovima, 2. st. 


nalazi na svjetlo su dana došli sasvim slu- 
čajno. Iako su sačuvani ostaci raskošne 
arhitekture, uredaja za zagrijavanje pro- 
storija u kućama, kao i dijelovi oslikanih 
zidova, još se ništa ne može reći ni o ur- 
banističkoj slici antičkoga grada ni o neka- 
dašnjem izgledu antičkoga kupališta. Ne 
znamo kako su tekle gradske komunika- 
cije, gdje se nalazio središnji gradski trg — 
forum, gdje su bila svetišta i hramovi. 
Ipak, brojni spomenici koji su do danas 
pronađeni, prije svega epigrafički — po- 
svete božanstvima i sepulkralni natpisi 
rimskih vojnika, svjedoče o intenzivnom 
životu u gradiću. O negdašnjem životu 
svjedoče i antičke nekropole u kojima su 

Jantarna kocka za igru 
nejednakih ploha, 2. st. 


Ogrlica od zlata i crne smole, 2. st. 


Jantarno vreteno u obliku tordiranog 
štapa s prstenom na navoj, 2. st. 


Jantarna školjka, 
Ae St. 


Dva polukuglasta 
jantarna gumba, 
2.5 


sacuvani mnogi grobni prilozi od skupo- 
cjenih materijala odlične izrade, među ko- 
jima se ističu jedinstveni primjerci jantar- 
skog nakita. 

I nakon propasti Rimskoga Carstva ži- 
vot se u Topuskome nastavlja, a u sred- 
njem se vijeku čak i intenzivira, čemu je 
pogodovalo osnivanje župe Gora na pod- 
ručju između Kupe, Une i Save, sa sredi- 
štem upravo u Topuskome. O tome svjedo- 
če brojni sačuvani srednjovjekovni spisi. 
Topusko se u srednjem vijeku prvi put 
spominje pod imenom Toplica, kada je ono 
vlasništvo slavonskog hercega. Cisterciti 
su početkom 13. stoljeća osnovali opatiju 
Blažene Djevice Marije pa je od 1211. do 
1463. g. njihov utjecaj na život grada i 
okolice bio vrlo snažan. I danas se u sre- 
dištu grada, među bujnim raslinjem grad- 
skog perivoja, ističu monumentalni ostaci 
portala nekadašnje gotičke crkve Uznese- 
nja Marijina koja je nekada bila dio cister- 
citskog samostana. Cisterciti su gradili ce- 
ste i utvrde te intenzivirali poljoprivredu i 
trgovinu. Osim bujne vegetacije, obilja vo- 
de i ljekovitih izvora, antički i srednjovje- 
kovni spomenici također su privlačili od 
davnine mnoge posjetitelje. Djelatnosti ve- 
zane za brigu o gostima, za njihov ugodan 
boravak u gradu, bile su glavna zanimanja 
njegovih građana. A rimski kameni spome- 
nici koji su danas postavljeni u vitrinama 
hotelskih atrija, javnim parkovima, peri- 
vojima i šetnicama živo svjedoče da sui u 
antici gosti lječilišta bili pokretači na- 
pretka. 

Brončana glava 
boginje, 4. st. pr. 
Krista 


Otok Vis pripada skupini 
srednjodalmatinskih oto- 
ka, a udaljen je 36 nautič- 
kih milja od Splita. Izme- 
du Visa i obale mnogo je 
otoka, a od svih njih Vis je 
smješten najzapadnije. Ta- 
kav izniman geostrateški položaj, kao i po- 
voljni uvjeti za život utjecali su i na 
sudbinu otoka, od najdavnijih vremena do 
danas. Znanstvenici kažu da je na njemu 
život bujao već u prapovijesnim vreme- 
nima. I sam antički naziv otoka i grada na 
njemu — [ssa — govori u prilog mišljenjima 
da je na otoku živjela predindoeuropska 
populacija. Otok ima mnogo uvala, od ko- 
jih se veličinom i dobrom zaštićenošću is- 
tiču dvije. U jednoj od njih, na sjevernoj 
strani otoka, smjestio se grad Vis. Mnogo 
se znanstvenika i uglednih autora okušalo 
pišući o osnutku toga znamenitoga grada. 
No oni se ni do danas ne slažu oko tuma- 
čenja podataka iz antičkih spisa, prije 
svega o ulozi sirakuškog tiranina Dionizija 
Starijeg u osnivanju grada. Ipak, jedna je 
činjenica neprijeporna: /ssa je bila grčka 
naseobina i o tome svjedoče brojni mate- 
rijalni ostaci. 


Issa — Vis 


Figura od terakote, 3. st. pr. Krista 

de, dok su se u dijelu koji je bio uz obalu Na prethodnoj 

nalazile javne građevine. stranici: Prirovo, 
Arhitektura grčke kolonije Isse saču- poluotok na koje- 

vala se samo u detaljima, ali ipak se, zah- mu je nekoć bio 

valjujući brojnim nalazima, a naročito oni- rimski teatar 

ma iz isejskih grobova, može nešto više 

saznati o životu grčkih naseljenika, osobito 

onih koji su u gradu obitavali u helenisti- 

čko doba. Sačuvane su brojne keramičke 

posude, novac, urne, nadgrobni spomenici, 

sitna terakotna plastika, uporabni predmeti 

od metala kao i poneki ostaci monumen- 

talnih plastika. Tako se od monumentalne 

plastike svojom savršenom izradom ističe 


Grčke vaze tzv. gnatija proizvodnje, 


J. St. pr. Krista 


Ilocrt antičkoga grada (prema B. Apulijska hidrija, 
Gabricevicu) 4. st. 


Antički grad Issa prostirao se na pa- 
dinama brežuljka koji danas zovu Gradi- 


= 


na, sve do mora, odnosno luke, čiju široku 
uvalu s jedne strane kao prirodni lukobran 
omeđuje i štiti poluotok Prirovo. Issu su 
štitili gradski bedemi čije su zidine, široke 
2.4 metra, opasivale grad, pa su i danas, 
osim na južnoj strani, još vidljive. Bedemi 
su tvorili pravokutni gradski prostor, a 
unutar njih se smjestio grad pravilnog ras- 
poreda ulica, na površini od desetak hek- 

skim gradovima Issa pripada manjima, 
ona je ipak takvom svojom površinom naj- 
veći starogrčki grad u Hrvatskoj. Unatoč 


PRIROVO 
tome što gradska jezgra još nije dovoljno ۱ 
istražena, arheolozi govore o helenističkom AA <b 
rasteru gradskog prostora u čijem su gor- ھا‎ oe SS 
njem dijelu bile smjestene stambene zgra- teatar (rimski) 

کی چو یت 


€ Oinohoa gnatija 
proizvodnje, 3. st. 
pr. Krista 


brončana glava boginje, koja je pripadala 
120 cm visokom brončanom kipu izvan- 
redne umjetničke izrade. Od velikog broja 
sitne terakotne plastike ističu se kipići ele- 
gantnih žena, poznatih pod nazivom ta- 
nagre. 

Iz isejskih nekropola Mrtvilo i Vlaška, 
njiva potječu brojni predmeti između kojih 
se ističu vaze. Lokalitet Mrtvilo se nalazi 
na zapadnoj strani grada, a danas je na 
njegovu znatnom dijelu izgrađeno nogo- 
metno igralište. Najljepši primjerci kera- 
mičkih posuda pripadaju tzv. Gnathia va- 
zama. To su vaze sjajne crne površine na 
kojoj su slikani figuralni i floralni ukrasi. 
Zahvaljujući tekstovima s više nadgrobnih 
spomenika, ali i javnim natpisima koji su 
ispisani grčkim pismom, možemo mnogo 
toga saznati o životu građana i načinu 
upravljanja gradom. Vrlo je zanimljiv nad- 
grobni natpis u stihovima posvećen ne- 
kom Kaliji. Iz tih stihova, napisanih jon- 
skim dijalektom, saznajemo da je Kalija 
poginuo u pomorskoj bitki protiv Ilira. 

Grčki su kolonisti, zahvaljujući svojoj 
spretnosti, maru i trgovačkim sposobno- 
stima, uspjeli priskrbiti Issi zavidan poli- 
tički i ekonomski utjecaj. Kad je bila na 
vrhuncu svoje moći, Issa je i sama osni- 
vala kolonije na susjednim otocima i kop- 
nu. Tako su Isejci lakše trgovali s Ilirima, 
koji su u to vrijeme bili autohtono stanov- 
ništvo. Grci su Ilirima prodavali vino, ke- 
ramiku i luksuznu robu. Jedina prepreka 
isejskom gospodarskom napretku bilo je 
ilirsko gusarenje. Kada se od Ilira nisu sa- 
mi mogli obraniti, pozivali su u pomoć Rim- 
ljane, što se kasnije pokazalo sudbonosnim. 
Utjecaj rimske države, naime, na Jadranu 
sve je više jačao, čemu je u nemalom omje- 


ru pridonosilo i njezino savezništvo s Issom. 
No u sukobima Pompeja i Cezara Issa je 
podržala Pompeja, pa je nakon Cezarove 
pobjede 46. g. pr. Krista počela gubiti po- 
vlastice i postala jedan od brojnih rimskih 
gradova. Pa iako i dalje uživa slobodu u 
trgovini, počinje gubiti političku i ekonom- 
sku važnost, a njezinu ulogu preuzima Sa- 
lona, koja će uskoro postati i glavni grad 
rimske provincije Dalmacije. 

Iz razdoblja rimske vlasti potječe i naj- 
veći broj ostataka reprezentativne arhitek- 
ture koja se sačuvala u Visu. Tako su još | 
danas na poluotočiću Prirovu vidljivi ostaci 
rimskog teatra, kojeg su dijelovi poslužili 
pri gradnji temelja samostana sagrađenoga 
u 16. st. Ostaci rimskih termi, koje su se 
nalazile unutar gradskih zidina pri samo- 
me moru bili su donedavno vidljivi. Doga- 
danja u Drugome svjetskom ratu uništila 
su, nažalost, i te ostatke, kao i izvor tople 
vode na tome mjestu. U blizini toga lokali- 
teta vjerojatno se nalazilo i vježbalište, o 
čemu svjedoči natpis na kojemu piše da ga 
je izgradio Druz, sin cara Tiberija. Istočno 
od termi sačuvani su i ostaci javnog pros- 
tora s arkadama. Na tom je mjestu prona- 
den i natpis koji se smatra najstarijim nat- 
pisom na latinskom jeziku u Hrvatskoj. 
Natpis govori o tome kako je Rufo, rimski 
isejski patron, vlastitim sredstvima obnovio 
portik. To pak upućuje na zaključak da je i 
u 1. st. pr. Krista, dakle u vrijeme iz kojega 
datira taj natpis, bujao uobičajeni gradski 
život. Među stupovima bile su postavljene 
statue, od kojih su neke sačuvane. Najmo- 
numentalnija od njih je statua cara Vespa- 
zijana koja se danas čuva u Beču. 

Zanimanje za antičku Issu počelo je u 
renesansi, istodobno s općenitim buđenjem 

zanimanja za starine, toliko svojstvenim 
tom razdoblju, te ono, manje ili vise in- 
tenzivno, traje do danas. Posljednjih de- 
setljeća na 1551 su u tijeku arheološka, is- 
trazivanja kojih rezultati upucuju na 
potrebu sustavnih i temeljitih iskopava- 
nja, kako bi se o tom znamenitom gradu 

saznalo što više. Arheološka istraživanja 
vode stručnjaci Arheološkog muzeja u 
Splitu, u kojemu se, uz ostalo, čuva i ve- 
lika većina nalaza i spomenika s Visa. 
Osim u splitskom muzeju, nalazi su po- 
hranjeni i u Arheološkoj zbirci u samome 
gradu Visu. 


Prostor nekadasnjega an- 
tičkoga grada Zadra (Ja- 
der), smještenoga na polu- 
otočiću gotovo u središtu 
hrvatskog Jadrana, bio je 
naseljen već u 9. st. pr. 
Krista. Nastavali su ga pri- 
padnici nekada moćnog plemena Liburna. 
Nekoć je taj dio jadranske obale nosio ime 
tog prastarog plemena, a njegovo se pod- 
ručje protezalo od rijeke Raše u Istri do 
rijeke Krke u Dalmaciji. Upravo je pod- 
ručje Liburna u antici bilo najgušće na- 
seljeno i najurbaniziranije na cijeloj istoč- 
noj jadranskoj obali. 


Jader je urbaniziran u rimsko doba. 
Već je za vladavine cara Augusta bio pro- 
glašen kolonijom rimskih građana (colonia 
civium Romanorum). Sve govori u prilog 
tezi da je grad prije toga mogao imati sa- 
mostalnu gradsku upravu (municipium ci- 
vium Romanorum). Grad je planiran kao 
tipično antičko rimsko naselje s pravilnim 
geometrijskim oblicima (urbs quadrata). 
Sastojao se od nekoliko gradskih četvrti 
(insulae) koje su međusobno bile odvoje- 
ne ulicama; dekumanima (decumanus) u 
smjeru istok — zapad, i onima u smjeru 


Jader — Zadar 


sjever — jug, zvanima kardi (cardo). Jader | 
je kao i većina planski urbaniziranih an- 
tičkih gradova, slijedio, dakako, primjer 
Rima, te je imao sve potrebne gradske ob- 
jekte: gradski trg (forum), svetište i hram 
(templum), tržnicu (emporium), vodovod 
(aguaeductus), kupalište (termae), kazali- 
šte (teatrum) i druge. 

Kako je u to vrijeme briga za sigur- 
nost građana bila vrlo važna i obvezatna, 
grad je bio opasan zaštitnim zidom, crta 
kojega je slijedila prirodno zadani oblik 
poluotočića. U arheološkom muzeju u Zad- 
ru čuva se natpis (CIL [1] 13264) na koje- 
mu piše da je i zidine i kule dao sagraditi 
car August. 

Do današnjeg dana grad je stalno na- 
seljavan. Njime su u prošlosti upravljali 
različiti vladari koji su svoju moć i na- 
zočnost ovjekovječili i potvrdili gradnjom 
spomenika. A maleni je prostor poluotoka 
jedva mogao podnijeti novogradnju, pa su 
se novi objekti zidali na mjestu postojećih 
ili pak uz njih. No upravo antički objekti 
današnjem Zadru daju kulturnu privlač- 
nost, te su danas zapravo njegov zaštitni 
znak. 

Unatoč svim devastacijama koje je an- 
ticki Zadar dozivio tijekom minulih stolje- 
éa, danas ipak gotovo potpuno mozemo 
rekonstruirati izgled antičkog Jadera. Ta 
se mogućnost temelji na mnogim arhitek- 
tonskim ostacima, uglavnom dobro saču- 
vanim temeljima antičkih građevina, ali i 
istraživačkom radu uglednih hrvatskih ar- 
heologa. Jedinstveno lijepa predromani- 
čka crkva sv. Donata već je u 9. st. smje- 
štena u srce starorimskoga središnjega 
gradskog trga. Prilikom gradnje obilato su 
upotrijebljeni rimski arhitektonski blokovi. 
U temelje crkve ugrađeni su mnogi dijelovi 
antičkih spomenika, od kojih su najzna- 
čajniji ostaci rimskih žrtvenika posvećenih 
Jupiteru i Junoni. U temelje crkve ugra- 
đeni su i dijelovi pločnika s foruma, a u 
crkvi se ponosno uzdižu dva prelijepa stu- 
pa s kapitelima, koja su nekad krasila tri- 
jem foruma. 

Dio antičkog foruma 


Tlocrt antičkoga grada (prema M. Suićuj 


bedemi 
gradske inzule 
forum 

kapitolij 

Protoma 010106 Jupitera — Amona 


Forum je bio srediste u kojemu se na- 
lazilo sve važno iz kulturnoga, trgovač- 
koga i upravnoga života grada. Zadarski 
forum, doduše, nije bio smješten prema 
uobičajenoj shemi u središte grada nego 
se pomaknuo do ruba gradskog bedema, 
uz more. Ipak su do njega vodila sva vra- 
ta, putovi i prolazi. Na forumu su se na- 
lazile trgovinice (tabernae), natkrivena 
hala (basilica), govornički podij (rostra) te 
pobjednički stupovi. Forum je bio s tri 
strane okružen trijemom (porticus), koji je 
sagrađen krajem 1. st. Trijem je bio ot- 
voren prema kapitoliju sagrađenom na 
platou visokom oko dva metra, na kojem 
se nalazio hram posvećen trima kapitolij- 
skim božanstvima: Jupiteru, Junoni i 


Ulomak arhitekture s glavom meduze 


Minervi, a podignut je za vladanja cara 
Augusta. Oko hrama je tekao trijem s dva 
niza stupova što ih je kapitolij dobio u po- 
sljednjoj fazi gradnje. Trijem kapitolija bio 
je otvoren prema forumu, te je tako dobi- 
vena veličanstvena arhitektonska cjelina. 
Možda je podij kapitolija služio kao govor- 
nički podij. Zadarski je kapitolij podignut 
prema uzoru na rimski, čime se, kao i u 
drugim gradovima, nastojalo svijet religije 
rimskih bogobojaznih građana i svijet car- 
skih i državnih interesa. povezati na naj- 
bolji način. 

Temelji tog hrama danas leže u dvo- 
rištu jedne građanske kuće iz 17. st. Ta- 
berne su bile smještene i na jugoistočnoj i 
na sjeverozapadnoj strani foruma. U nji- 

ma su se svaki dan obavljali trgovački po- 
slovi, a poslovi gradske uprave, admini- 
stracije i sudstva obavljali su se u bazilici. 

Zadar je u svojem antičkom razdoblju 
imao dvije bazilike. Bazilika smještena na 
sjeveroistoku tik do taberna bila je starija 
(iz vremena ranog Carstva), a mlađa je ba- 
zilika sagrađena u 3. st. i smještena je na 
suprotnoj strani foruma. Od tih nekad vrlo 
reprezentativnih građevina sačuvani su 
samo temelji. Na mjestu starije bazilike 
podignuta je tijekom 12. i 13. st. crkva, 
sadašnja zadarska katedrala, posvećena 
sv. Stošiji. Za gradnju su se koristili ka- 
meni antički blokovi, koji se dobro vide na 
južnom dijelu crkvenog zida. 

Graditelji su prilikom gradnje upo- 
trebljavali i drugi antički materijal. Svoje- 
vrsna je zanimljivost i način uporabe jed- 
noga rimskoga nadgrobnog spomenika s 
likovima trojice muškaraca. Taj nadgrobni 
spomenik ugrađen je u pročelje crkve sv. 
Mihovila. Ti likovi, sad postavljeni na dru- 
gome mjestu, predstavljali su neke od sve- 
taca pa su im iznad glava dodatno ukle- 
sane aureole. Kako se srednjovjekovni 
Zadar razvijao u sklopu antičkoga grada, 
tako se djelomice sačuvao antički raster 
ulica. No, tragovi antičkoga graditeljstva 
mogu se zapaziti na mnogim mjestima. 
Primjerice, južno od srednjovjekovne cr- 
kve sv. Šimuna diže se antički stup done- 
sen na to mjesto 1729. godine. U nepo- 
srednoj blizini te crkve, na mjestu istočnog 
pročelja antičkog zida, vide se ostaci ne- 
kad monumentalnog slavoluka s tri otvora 
i dvije osmerokutne kule. Ostaci rimskog 
bedema s manjim, jednostavnim vratima 
nalaze se u dvorištu zadarske dječje poli- 
klinike. Nedaleko od zadarskog Gradskog 

Antički kapitel s foruma 


muzeja (prema sjeveru) u srednjovjekov- 
nome su gradskom bedemu i lučka vrata, 
gdje je ugrađen i dio rimskog slavoluka s 
emporija, a podigla ga je rimska građanka 
Melija Anijana na spomen svojega muža. 
Tu čitamo da je Melija istodobno dala po- 
pločiti emporij te koliko je sve to koštalo. 

Najjasnija slika o izgledu nekadašnjeg 
antičkog Jadera može se dobiti razgleda- 
vanjem njegove makete izložene u Arheo- 
loškome muzeju u Zadru, smještenome uz 
nekadašnji forum. Taj neobično vrijedni 
muzej čuva mnoštvo dokumenata o izgle- 
du nekadašnjega antičkoga grada, ali i o 
načinu života njegovih građana. 


Crkva sv. Donata, 
9. st. 

REN 


U Arheoloskom 
muzeju u Zadru 
čuva se ovaj 5 
L. Bebija Opiavija 
iz Raba 


U vrijeme rimskih osvaja- 
nja istočne jadranske oba- 
le, na otoku Rabu živjeli su 
pripadnici Liburna, pleme- 
na koje je u to vrijeme na- 
seljavalo područje između 
rijeka Krke i Zrmanje na 
jugu i rijeke Raše u Istri. 
Tijekom svoje povijesti Liburni su se 
razvili u moćno pleme koje je u jednom 
razdoblju imalo i prevlast na Jadranskome 
moru. Ta se prevlast temeljila, među os- 
talim, i na vrsnoći Liburna kao brodogra- 
ditelja i morepolovaca. Prema njima je ta- 
ko u antici bila nazvana i brza bojna lađa 
s dva reda vesala (liburna). Tu su prevlast, 
međutim, Liburni počeli gubiti kada su se 
za teritorije istočne jadranske obale zain- 
teresirali Grci koji su uspjeli kolonizirati 
neke otoke i priobalje srednje Dalmacije. 
Rimljani su kasnije uspjeli zavladati cije- 
lim područjem današnje Hrvatske, pa tako 
i jadranskim otocima, među kojima je bio 
i otok Rab. | 

Taj se sjevernojadranski otok smjestio 
između otoka Krka na sjeveru i otoka Paga, 
na jugu, a od kopna ga dijeli Velebitski ka- 
nal. Najmanja udaljenost između Raba i 
kopna iznosi dva kilometra. Najvažnije i 


Arba — Rab 


glavno otočno mjesto je grad Rab, koji se 
smjestio na padini poluotočića na južnoj 
strani otoka. 

Kako su pokazala arheološka istraži- 
vanja, predrimsko je stanovništvo stano- 
valo na gradinama, na višim, strateški 
važnim kotama na otoku, a s plodnim 
površinama u svojoj blizini. Istraživači su 
na otoku Rabu zabilježili devet takvih gra- 
dinskih naseobina u kojima su obitavali 
Liburni. Kasnije, u razdoblju antike, od- 
nosno rimske prevlasti na Rabu, među 
brojnim se seoskim imanjima (villae ru- 
sticae) isticalo samo jedno veće urbano 
naselje, poznato pod imenom Arba. 

U antičkim povijesnim vrelima na spo- 
men otoka Raba nailazimo na više mjesta. 
Najstariji je izvor rimskog pisca Plinija 
Starijeg, koji ga zove Arba (N.H. 3, 140). 
Treba, međutim, napomenuti da o libur- 
nijskim otocima izvještavaju još i ranije, 
već od 6. st. pr. Krista, grčki putopisci i 
geografi Hekatej iz Mileta (fgh. 1, 94) i 
Pseudo Skimno (1.394) u 2. st. pr. Krista. 

Ime otoka i grada Raba liburnskog je 
podrijetla, a preuzeli su ga i Grci i Rim- 
ljani. Danas se značenje imena tumači pri- 
djevima ,taman ili ,mracan”. Premda je 
ime grada Arbe zabilježeno na epigrafskim 

1 antički bedemi 
2 današnje ulice 


spomenicima iz doba rimske vladavine, 
moglo bi se upravo zbog njegova predrim- 
skoga, liburnskog imena pretpostaviti da 
se na mjestu rimskoga grada nalazilo i 
predrimsko naselje domaćih Liburna. 

Na mjestu današnjega grada Raba 
nisu se obavljala arheološka, istraživanja 
pa o urbanističkoj strukturi grada ima 
malo materijalnih potvrda. Međutim, na 
temelju analize pronađenih artefakata i 
drugih spomeničkih nalaza, posebice epi- 
grafskih, može se zaključiti o etničkoj 
strukturi gradskog stanovništva, o statusu 
grada, kao što se može pretpostaviti i iz- 
gled antičke Arbe. Tako analiza imena lju- 
di koji su postavljali natpise govori u pri- 
log tezi da je u antičkom gradu živjelo 

miješano stanovništvo Liburna i doseljenih 
Italika. Njima su se kasnije pridružili i sta- 
novnici orijentalnog podrijetla. 

Na ulomku jednog natpisa može se 
pročitati da car August daruje gradu zi- 
dine i kule (murum et turres). Osim tog 
natpisa postoji i natpis koji su u počast 
carskoj obitelji podignuli gradski vijećnici, 
dekurioni. Na osnovi tih podataka, koji go- 
vore o tome da je postojala organizirana 
gradska uprava, smatra se da je Arba 
imala municipalni gradski status koji je 
dobila za vrijeme vladavine cara Augusta. 
Treba spomenuti i amforu koja se danas 
čuva u Arheološkom muzeju u Zadru, na 
kojoj je bradavičastim ispupčenjima na- 
pisano Felix Arba. Za rimske vladavine 


Pretpostavljeni 
bedemi antičkoga 
grada (prema M. 
Sutcu) 


Crteži amfore 
s natpisom felix 
Arba 


pridjev felix upotrebljavao se u službenom 
označavanju careva, provincija i gradova. 
Tim se epitetom naglašavala uspješnost 
pojedinog cara, slava koju je postigao, ali 
i zasluga neke provincije ili pak grada. 
Kako je stupanj istraženosti rapskog 
područja skroman, valja se nadati da će u 
budućnosti doći do novih otkrića i sa- 
znanja koja bi unijela više svjetla u proš- 
lost, i objasnila razloge zbog kojih je pro- 
vincijalni rimski gradić Arba zaslužio tu 
laskavu titulu. 

Već spomenuti natpis koji govori o zi- 
dinama i kulama pruža i određene podat- 
ke o izgledu nekadašnjega grada. Infor- 
macija da je antička Arba bila opasana 
zidinama izazvala je kod stručnjaka ras- 
pravu o površini gradskog areala koji se 
morao prostirati od vrha brežuljka do mo- 
ra. Ta su dosad iznesena mišljenja, koja se 
više temelje na poznavanju tipičnoga rim- 
skoga gradskog tlocrta nego na materijal- 
nim svjedočanstvima, međusobno dijame- 
tralno suprotna. Tako jedni smatraju da se 
grad rasprostirao u okviru i danas raspo- 
znatljivih srednjovjekovnih zidina. Drugi 

pak misle da je antički grad morao biti 
mnogo manji od srednjovjekovnoga. Da- 
našnji raster stare gradske jezgre je iz sred- 
njovjekovnog doba, a stručnjaci se slažu 
da je raspored ulica sa tri uzdužne i nizom 
poprečnih ulica, sa stubama koje vode 
prema vrhu, mogao biti u osnovi antički. 
Upravo zbog tih srednjovjekovih gradnji, 
koje su izniknule nad antičkim gradom, 
nije poznat ni položaj ni izgled antičkih 
stambenih kuća, kao ni javnih gradskih 
objekata, tj. gradskog trga (forum) i sa- 
kralnog središta s hramovima. 

Autohtoni stanovnici Arbe su se tije- 
kom vremena sasvim romanizirali, o čemu 
govore ne samo posveta vrhovnom rim- 
skom božanstvu Jupiteru nego i nalazi ba- 
za kipova carske obitelji s natpisima te re- 
ljefi. U Rabu su se, uzidane u kasnije ob- 
jekte, čuvale i dvije glave koje su nekada 
pripadale kipovima. Jedna od njih, nad- 
naravnih dimenzija, nestala je kada je sru- 
šena rapska kapelica sv. Ivana u kojoj je 
glava bila uzidana. Iako se pretpostavljalo 
da je glava pripadala izvanredno velikom 
Jupiterovom kipu, to nije dokazano. Isto 
tako, dvoji se da i druga glava pripada Ju- 
piteru, Sto se ranije tvrdilo. Valja spome- 
nuti još i glavu, rađenu u visokom reljefu, 
uzidanu u jednu stambenu kuću. Analiza 
je pokazala da je riječ o ulomku atičke 
nadgrobne stele. Kada i kako je taj grčki 
spomenik dospio u Rab, nije jasno. U Ar- 
heološkome muzeju u Zadru čuva se dio 
stražnje strane sarkofaga, izrađenog od 
finog penteličkog mramora, s prikazom 
ubojstva kaledonskog vepra. 

Propašću jedinstvene rimske države 
otok Rab neko vrijeme ostaje u sklopu Za- 
padnog Rimskog Carstva, do njegova pada 
u 3. st., a zatim postaje dijelom Istočnog 

Carstva u sklopu bizantskog temata. Na 
otok je relativno rano došlo i kršćanstvo. 
Grad Rab je imao i svojeg biskupa. O tome 
govori podatak da je rapski biskup Ticia- 
nus bio prisutan na sinodama u Saloni 
930. i 533. g. Iako u gradu nije sačuvano 
nijedno ranokršćansko zdanje, ipak se u 
tlocrtima crkava sv. Marije Velike i sv. Ju- 
stine naziru ranokršćanski elementi. No 
najzanimljiviji ranokršćanski ostaci prona- 
deni su među ostacima crkve sv. Evanđe- 
listara, gdje je prilikom posljednjih istraži- 
vanja pronađen kameni relikvijar iz 5. st. 

Premda se grad Rab može podičiti 
izuzetno zanimljivom i dugačkom prošloš- 


ću, ipak se o segmentu antičkog dijela te 
prošlosti malo zna. Iako su se iz toga raz- 
doblja analizirala sva dostupna povijesna 
vrela, bila bi potrebna sustavna arheo- 
loška istraživanja da bi se bolje upoznao 
antički život grada. Takva su istraživanja 
otežana, ako ne i potpuno onemogućena, 
jer su se nad porušenim antičkim zdanji- 
ma gradila srednjovjekovna zdanja, a nad 
njima kuće u kojima i danas žive stanov- 
nici stare gradske jezgre. Tako je, uosta- 
lom, slučaj i s mnogim drugim hrvatskim 
gradovima koji su već u antičkom vreme- 
nu doživljavali i urbanizaciju i prosperitet 
povezan s njom. 


Ulomak antičkog 
reljefa iz Raba koji 
se čuva u Arheo- 
loškom muzeju u 
Zadru 

